
A magyar Jogászegylet börtönügyi bizottságának 
1889. évi ápril 27-kén tartott ülése. 

Napirenden van dr, Fayer László előadása ■ büntetési és börtönrendsze- 
rünk reformjáról!. 

Elnök Manoilovich Emil az ülést megnyitja. 

Dr. Fayer László: A börtönügyi bizottság kitűzte ama 
kérdést; hogy a Btk. büntetési és börtönrendszere mennyire 
van keresztülvive s hogy szükségesnek és czélszerünek mutat- 
kozik-e a szabadságvesztés-büntetés jelenlegi nemeit módosítani. 



I. 

A mi a kérdés első részét illeti, azon szakférfiak, kik a 
vitában eddig részt vettek, kimntatták egész tüzetességgel, bog}' 
a törvénykönyv büntetési elveinek keresztülvitele még alig 
kezdetett meg. 

A Btk. progressiv rendszerének elemei közül egyetlen egy 
van komolyan végrehajtva, s ez a feltételes szabadlábra helyezés. 
Évenkint 600 — 700 egyén bocsáttatik feltételesen szabadlábra, s 
mint az administratión kivül állva megitélni lehet, ez a figye- 
lembe jöhetök tekintélyes hányadát képezi. 

A közvetítő intézet nincs végrehajtva. Az a 150 egyén, 
ki közvetítő intézetben tartatik, kétség kivül sokkal kevesebb, 
mint a mennyit oda vinni lehetne és keUene. S ezen institutió- 
nak a büntetés-végrehajtás egész vonalán való létesítését én 
részemről nem csak a büntetési rendszer teljességének és a 
javító elem fokozásának szempontjából tartom indokolva, de a 
miatt is, mivel mindazon egyének, kik a közvetítő intézetbe 
volnának szállítandók s oda a tér hiánya folytán nem szállít- 
ás? 1* 

hatók^ szigorúbban büntettetnek, mint a hogy ezt a törvény 
megengedi. Az az igen súlyos büntetés, mely a törvényben 
foglaltatik, úgy van megállapítva, hogy annak rendszerint csak 
két harmada hajtassék végre fegyházban illetőleg börtönben. Ha 
a két harmadtól a három negyedig terjedő részt nem mint a 
törvény rendeli, közvetítő intézetben, hanem fegyházban illetőleg 
börtönben tölti ki az illető, ezzel a vágrehajtó hatalom szigorúbb 
büntetést hajt végre, mint a milyet a bíró megengedett. Igaz 
ugyan, hogy a Btk. 52. §-a intézkedik az átmenetről ; de ezen 
átmenetet a törvényhozás nem képzelhette úgy, hogy eltart 
10 — 20 évig, hanem úgy, hogy eltart legfölebb 1 — 2 évig. A fen- 
forgó viszonyok közt kimondandó volna, — ha más utón nem 
lehet, törvénynyel, — hogy a kik a tér hiánya miatt közvetítő 
intézetben el nem helyezhetők, feltételesen szabadon bocsát- 
tatnak. Az 52. §. ilyszerü pótlása közelebb fekszik, mint az, a 
mivé a gyakorlat fajult, hogy t. i. az illetők közvetítő intézet 
helyett fegyházban illetőleg börtönben tartatnak. Hogy pedig a 
büntetés két harmadának kiállása utáni feltételes szabadlábra 
helyezés ma már nem valami nagyon radikális eszme, mutatja 
az, hogy a belgiumi törvény még sokkal messzebb megy. Bel- 
giumban a feltételes szabadlábra helyezés ideje törvény szerint 
a büntetés egy harmadának kiállásával kezdődik s megnyerik e 
kedvezményt mindazok, a kik három hónapot kiállottak, holott 
a mi törvényünk szerint a büntetés három negyedének kiállása 
után és csak az egy éven felüli szabadságvesztés-büntetésre 
Ítéltek részesülnek e kedvezményben. A visszaesők Belgiumban 
kibocsáttatnak a büntetés két harmadának kiállása után ; a mi 
törvényünk szerint visszaesők épen nem bocsáttatnak felté- 
telesen szabadon (s ez kétségkívül igazságtalan, mivel a vissza- 
eső már mint ilyen különösen a mi törvényünk szerint arány- 
talan magas büntetést kap; példa a visszaesési lopás, rablás> 
stb.)* A életfogytig elitéltek a belga törvény alapján 10 év kiál- 
lása után^ a mi törvényünk szerint 15 év után bocsáttatnak 
feltételesen szabadon. A magyar Btk. tehát a belga törvényhez 
képest a feltételes szabadlábra helyezés időpontjának megálla- 
pítása tekintetében határozottan óvatosnak mondható. 

Visszatérek büntetési rendszerünk végrehajtásának kér- 
désére. 

A fegyházban és börtönben való közös munkáltatás végre 
van hajtva valamennyire, de a törvény által rendelt éjjeli magán- 
elzárásról az illető intézetek helyi viszonyai miatt még sok időre 
le kell mondani. 

S a mi az irlandi rendszer azon fő-alkatelemét illeti, hogy 
az első idő teljes magánelzárásban töltessék, arra megánzár- 
kák hiányában szintén nem lehet még gondolni sem. 

A javitó-intézet is csak csekély mérvben van végrehajtva. 
Női javító-intézetünk nincs, s a két férfi-javító-intézet is, mint 
ezt többek közt az itteni felolvasásokból láttuk, csak csekély 
hányadát képes felvenni azoknak, a kik a javító-int-ézetbe vol- 
nának szükség szerint utasitandók. 

Csatlakoznom kell tehát ez előttem szólottak conclusió- 
jához, hogy a törvénykönyv büntetési rendszerének végrehajtása 
még a jövő munkája. 8 osztom Dr. Székely Ferencz főügyészi 
helyettes urnák pontos statisztikai adatokra alapított azon állás- 
pontját is, hogy a mi a progressiv rendszerből végrehajtatott, az 
bevált és e tekintetben rendszerváltozásra ok nem forog fen. 
Tagadhatlan, hogy a feltételes szabadlábra helyezés és a köz- 
vetítő intézet azon csekély területen, melyen nálunk létesítve van, 
bámulatos szép eredményeket mutat. 

n. 

Annál több kifogásom van azonban a büntetési rendszer 
azon ága ellen, mely a büntetés kiszabására vonatkozik. Itt 
beható reformot, valóságos rendszerváltozást tartok szükségesnek. 

A magyar büntető-törvénykönyv igen szigorú kódex. A bírói 
gyakorlat pedig, mely annak alapján meghonosult, még a kódex- 
nél is szigorúbb. 

Magyarország számára kétségkívül tulszigoru, mert az 1880 
előtti igen enyhe, inkább patriarchális igazságszolgáltatást egy- 
szerre és minden átmenet nélkül átvitte egy merev betü-szigorba. 

S legyen szabad megjegyeznem, hogy jórészt innen ered 
börtönintézeteink tultömöttsége, mely oly kétségbeejtő színekkel 
lett festve ezen bizottság tárgyalásain. S innen ered részben az 
is, hogy nagy pénzáldozatok nélkül nem lehet sem a büntetési 
rendszert végrehajtani, sem a letartóztatottakkal szemben a 

törvény által czélba vett osztályozási és implicite javítási munkát 
véghezvinni. 

A két kérdés tehát kapcsolatos egymással. A ki a börtön - 
ügyön akar segíteni, annak előbb a kódexen, a büntetési mód- 
szeren és a judikaturán kell segítenie. 

Ismétlem azonban félreértés megelőzése végett : a börtön- 
reform szempontján kívül a kódex és a judikatura enyhítését 
magas igazságügyi, személyes szabadsági és erkölcsi tekintetek 
követelik. 

Miben áll tehát a Btk. szigora? 

Először : a fegyházbüntetés általános minimumának, és 

másodszor: az egyes büntetési tételek speciális minimu- 
mának magasságában. 

A hetvenes években, midőn a kódex még javaslat volt^ 
élénk viták folytak e két kérdés felett. Én részemről az általam 
szerkesztett Magyar Themisben azt az álláspontot képviseltem, 
hogy ugy az általános, mint a speciális minimumok tetemesen 
leszállítandók. Támaszkodtam kiválólag arra, hogy Magyaror- 
szágon évszázadok óta traditionális az enyhe büntető jogszolgál- 
tatás; továbbá, hogy az 1843-iki magyar javaslat a minimumot 
egyáltalán nem ismerte ; hogy épen a hetvenes évek folyamán 
készülőben volt hollandi büntető kódex a minimumok eltörlése 
tekintetében az 1843-iki magyar javaslat példáját követte, s 
végül arra, hogy a német büntető-törvénykönyv és az osztrák 
javaslat szintén alacsonyabb minimumokat állítanak fel, mint a 
magyar javaslat, — alacsonyabbakat még úgy is, ha figyelembe 
veszszük a magyar Btk.-nek kétségkívül igen értékes, de mégis 
az eseteknek aránylag csak kis részére szorítkozó 92. §-át. 

A képviselőház jogügyi bizottsága tett is a büntetések 
tekintetében némely módosításokat a javaslaton, de egyrészt 
nagyon szűkmarkúan és nem is rendszeresen. 

A mi az általános minimumokat illeti : a fogház minimu- 
mát, mely a javaslatban három hónap volt, leszállította egy 
napra.* A börtönbüntetés minimumát leszállította egy évről 

"^ Az I. miniszteri javaslat a fogházon kívül az elzárást is felállí- 
totta mint vétségbüntetést. Az elzárás maximmna egy év, minimuma 
egy nap volt. A 11. miniszteri javaslat az elzárást kihagyta. 

^90 

fél évre. De már a fegyház minimumát meghagyta két éven. 
S ez szerintem végzetes mulasztás volt. Mert ha a fogházat 
leszáUitotta egy napra, a börtönt félévre, a fegyház minimumát 
nem lehetett volna magasabbra tenni, mint egy év, a mint az 
egyébként a német büntető törvénykönyvben és az osztrák 
javaslatban is megvan. Ha a fegyház minimuma leszállittatott 
volna egy évre, úgy többek közt a minősített lopási esetekben 
azok a kétségbeejtő büntetés- kiszabási anomáliák, melyek oly 
gyakran mutatkoznak, legnagyobbrészt elmaradtak volna."^ 

A mit elmulasztott a törvényhozás akkor, midőn a javas- 
latot tárgyalta, meg volna teendő most. 

És ha ezen kívül a fegyházi minimum leszállítása folytán a 
fegyház és a börtön egy büntetés-nemmé lesz olvasztható, ezt 
igen nagy nyereségnek tartanám, mivel a 92. §-ban lefektetett 
gondolatnak, a correctionalisatiónak, csak úgy van értelme és 
keUő foganatja, ha a fegyház is átalakittathatik fogházzá, — a 
mint ezen átváltoztathatást még a legújabb láncz-csörtető osztrák 
javaslatban is feltaláljuk. 

Az egyes büntetési tételek minimumai is tulmagasak. 

Ezek az öt éves és tíz éves minimumok, melyeket a német 
kódexekben ily számmal hiába keresünk, onnan erednek, hogy 
a Btk. eredeti javaslata a büntetési tételek spatiumait — részben 
a franczia, belga és olasz minták után indulva — legfölebb öt 

'^ Heil Fausztín kir, ügyész a 336. §. 3. poncáról ezt irja : Hány- 
szor megesett az, hogy egy a 336. §. 3. pontja szerint minősített, kü- 
lönben csekély lopás feljelentője, midőn értesült arról, hogy mily bünte- 
tés vájr a tettesre, feljelentését visszavonni szerette volna. Midőn pedig 
a közönség, sőt még a sértett fél is sajnálni kezdi a bűntettest, ez a 
legbiztosabb kritérium, hogy a törvény túlszigorú . . . Összehasonlítottam 
a lopás büntetését számos külföldi büntető-törvénykönywel s azon meg- 
győződésre jutottam, hogy büntető-törvénykönyvünk úgy a túlszigor, 
mint a túlságos enyheség tekintetében egyedül áll s okvetlenül módo- 
sítandó. (Magyar Igazságügy 1889 februári fllzet.) 

Egy másik kir. ügyész (Szegheő) a Pester Líoyd 1887. 13. számá- 
ban kifejti, hogy a Btk. a vagyon elleni bűncselekmények, kiváltkép a 
minősített lopások eseteiben túlságos szigorú : hogy a fegyházra elitéltek 
kétharmada lopás miatt lesz elitélve, s hogy a vidéken a bűnesetek túl- 
nyomó része a minősített lopási esetek körében mozog. 

Mikor már a közvádlók is túlszigorúnak tartják a törvényt, akkor 
valóban itt az idő az intézkedésre. 

B9i 

évben állapította meg. Öt évnél nagyobb Bpatiumot az eredeti 
javaslat nem ismert. Ennek az a hátránya volt, hogy a maxi- 
mum magával húzta felfelé a minimumot s nem lehet kellőleg 
figyelembe venní^ hogy a cselekmény igen enyhe alakban is elö 
szokott fordulni. A rablásnál pl. a tiz évi maximum helyes, de 
az öt évi minimum tulmagas, mivel vannak igen csekély sulyu 
rablások, többek közt a bármily csekély mennyiségű élelmi szer 
elrablása, és a vagyon elleni erőszakkal elkövetett rablás, mely 
utóbbi a külföldi törvények legtöbbjében nem is rablást, de 
zsarolást képez. 

A képviselőház jogügyi bizottsága csak három esetben 
törte át az öt éves büntetési tételeket. Ezek a 232., 281. és 
306. §-ok, hol a spatium nyolcz év lett, vagyis a büntetési 
tétel 2—10 évig terjedhető fegyház. 

Meghagyta az 5 — 10 évet a jogügyi bizottság 24 esetben; 
a 10 — 15 évet 17 esetben. 

És sajátszerű, hogy a hol a jogügyi bizottság áttörte az öt 
éves spatiumot, vagyis a hol a minimumot leszállította, azok 
épen nem az enyhébb esetek. Mig t. i. az erőszakos nemi 
közösülésnél, az affectusban elkövetett szándékos emberölésnél 
és a halálos testi sértésnél két év a minimum: az egyszerii 
rablásnál öt év a minimum, az életveszélyes szer beadása által 
okozott súlyos testi sértésnél pedig (309. §.) tiz év a minimum ; 
ugyanaz, a mi az affectusban elkövetett szándékos emberölésnél 
a maximum. 

Készemről ha egyéb indokot nem látnék is fenforogni, már 
csak az egyöntetűség helyreállítása végett is a tiz és öt éves 
minimumokat nagyobbrészt leszállíttatni javasolnám — termé- 
szetesen alaposabb átvizsgálás és megválogatás mellett, mint a 
hogy akkoriban a jogügyi bizottság részéről történt. A magas 
minimum csak ott lehet helyén, a hol a cselekmény súlya 
egyenesen kizárná a leszállíthatást. (Azon inkább symmetrikaí 
szempontnak, miszerint 5 évnél nagyobb spatiumok egyáltalán 
kerülendők, nem vagyok képes jelentőséget tulajdonítani.) 

Felhozatik, hogy nem a törvény a tulszigoru, de nem 
eléggé veszi figyelembe a bírói gyakorlat a 92. §.-t, melynek 
hivatása a büntetési tételek szögletességén segíteni. Elismerem,^ 
^ogy gyakran elmulasztja a bíróság az esetet individualizálni és 

ennek rendszerínti következménye az igazságtalanul súlyos 
büntetés kiszabása. De másrészt világos, hogy biróságaink nem 
tudtak eddig megküzdeni a 92. §. jelenlegi rendszerének nehéz- 
kességével ; s miután alig van kilátás arra^ hogy biróságaink a 
közel jövőben azt a bizonyos generalizáló felfogást^ a mely 
többé-kevésbé minden birói testületben honos, feladják: ily 
körülmények közt a törvényt kell simulékonyabbá, könnyebben 
kezelhetővé tenni. A negativ bizonyítási tan is igen jól kigondolt 
rendszer ; de mivel a bíróságok egy országban sem voltak képe- 
sek megküzdeni ellenmondásosnak látszó szabványaival, átala- 
kították szabad bizonyítási rendszerré mindenütt s nincs oka e 
miatt panaszkodni sem a vádhatóságnak, sem a vádlottnak. 

Már a miatt is indokolva van a magas minimumok leszál- 
lítása, mivel a jelenlegi magas és alacsony büntetési tételeknél 
nagyon eltérő az arány a rendes büntetési spatium és a 92. §. 
szerinti spatium közt. Ha a büntetési tétel tíztől tizenöt évig 
terjedhető fegyház, a rendes büntetés spatiuma öt év, a rend- 
kivüUé, minthogy a bíróság lemehet fél évi börtönig, kilencz és 
fél év. Ha pedig a büntetési tétel pl. öt évig terjedhető börtön, a 
rendes büntetési spatium négy és fél év, a rendkivüli fél év. Az 
utóbbinál a rendkivüli hasonlitliatlanid kisebb mint a rendes, 
az előbbinél épen megfordítva, a rendes kisebb mint a rendkivült. 
Ebből legalább is azt keUene következtetni, hogy a magas 
minimummal ellátott büntetési tételeknél a 92. §. esetének 
alkalmazásához kevesebb számú és kevesebb nyomatékú enyhítő 
körülmény kívántatik meg, mint az alacsony minimummal 
ellátott büntetési tételnél. Ezen megkülönböztetés azonban a 
gyakorlat terén eddig, sajnos, nem volt észlelhető. 

A mi a kir. Curia 49. számú teljes-ülési döntvényét illeti, 
az a büntetési tételek középmértékét a törvény alapján helyesen 
állapította ugyan meg, de tagadhatatlan, hogy a speciális mini- 
mum alatti résznek a középmérték megállapításánál való mellő- 
zése folytán a középmértékek igen magas pontra jutottak. így a 
tíztől tizenöt évig terjedhető fegyháznál a középmérték tizenkét 
és fél év. A büntetési tételnek a tíz évi minimum alatti kilencz 
és fél évét a kir. Curia teljes-ülése a törvénykönyv szerkezeténél 
fogva kénytelen volt teljesen figyelmen kívül hagyni. S ezen 
jelenség az eddig felsoroltaknál nem csekélyebb súlyú ok arra, 

hogy a kódex büntetési rendszere ujabban megfontolás tárgyává 
tétessék. 

És még egyet. Azon laza igazságszolgáltatási állapotok közt, 
a melyek uralma alatt a kódex javaslata készült, (midőn a bün- 
tetés sokszor valóban nagyon is a kedélyesség jellegével birt), 
ha nem is igazolható, de érthető volt, hogy a kodifíkátor és a 
törvényhozás tényezői fő törekvésöket arra irányozták, hogy a 
magyar birót a büntetés kiszabása tekintetében bizonyos keretbe 
szoktassák ; még azon sem lehetett csodálkozni, ha ezen helyes 
czélzatban talán messzebb mentek, mint feltétlenül szükséges 
volt. De ma, midőn a birói kar könnyebben beleszokott a para- 
grafusos merevségbe mint hinni lehetett, sót nagyon is beleszo- 
kott ; midőn kézzelfoghatólag mutatkozik, hogy az oscillatio ter- 
mészeti törvényénél fogva a túlzott enyheségből belementünk 
a túlszigorba : ma már azt hiszem, minden veszély nélkül le- 
bonthatjuk a büntetési tételek magas sánczait s épen nem kell 
attól tartanunk, hogy a magyar birói kar el fogja hanyagolni az 
állami és a társadalmi összlét védelmét. 

IIL 

Felsoroltam azon főpontokat, melyek a Btk. büntetési 
rendszerén belül szerintem módositandók lesznek. 

E mellett szükségesnek vélem a kódex büntetési rendszerét 
ki is bővíteni. 

A büntetőjogi törvényhozás messze túlhaladta már azon 
területet, melyet a hetvenes években elfoglalva tartott. 

Midőn kódexünk készült, a progressiv büntetési rendszer 
behozatala egy bátor tett volt. Magyarország mint első merte 
megtenni e lépést a kontinentális államok közt. 

Ma azonban a törvényhozások tij büntetési nemek beho- 
zatalán s a birói büntető itélet parancsolólag rendelkező szer- 
kezetének átalakításán dolgoznak. Másrészt az olasz anthropolo- 
giai iskola tanai is kezdenek érvényesülni itt-ott s a németek és 
a francziák akaratlanul hódolnak ezen iskola tanainak. Köve- 
telik a szakkörök a prseventiv intézmények szervezését, különö- 
sen azon részben emberbaráti, részben kriminalistikus czélzatu 
institutiókat, melyek «patronage» elnevezés alatt ismeretesek. 

Ha mi azt akarjuk, bogy bűnügyi igdzságszolgáltatásunk & 
felesleges repressio erőkifejtését és ennek hátrányait kikerülje, 
nekünk is hozzá kell látnunk ezen intézmények meghono- 
sításához. 

Örömmel üdvözöltem a gyermekvéd-egyletnek legújabban 
töxtént alapítását, mivel ebben egy igen szerencsés irányú 
kezdeményezést látok azon czélra, hogy a magyar biró munkája 
kevesbedjék s a börtönintézetekben eltartandó egyének felszapo- 
rodása korlátoltassék. Szükséges lesz hasonczélu egylet alakítása 
minden nagyobb vidéki városban. S e tekintetben a bírói éa 
ügyészi karnak kiváló hivatása van. Ha ezen oldalról jön a 
buzdítás, vagy ha szükséges, a kezdeményezés, ez a sikert, azt 
tartom, az illető városban biztosítani képes. A rabsegélyző 
egyleteknek is társadalmi és állami segélyforrásokkal erősítése,. 
az egyleti hálózat kiegészítése első rendű feladat, mivel a vissza- 
esések némi korlátozását csakis ily utón lehet elérni. 

Jó példát mutatott a belga igazságügyminiszter, midőn a 
múlt évben körrendeletileg ajánlotta a bíráknak és ügyészeknek 
a gyermekvédő és rabsegélyző- egyesületek támogatását. A belga 
igazságügyminiszter többek közt ezeket monda körrendeletében : 
ff A magistratura hivatva van ezen egyleteket tekintélyével és 
tanácsával támogatni. Különösen áll ez az államügyészség 
tagjairól. Az államügyészek itt tanulmányozhatják az erkölcsi 
és anyagi nyomort, melyben a bűntettek forrása rejlik és az. 
ellenhatást, melyet a bűntett az illetők kedélyére gyakorol. 
A szellem azon sajátságai, azon tapasztalat es azon tapintat, 
mely szükséges arra, hogy a büntető- törvény alkalmazásánál a 
kellő mérték magtartassék, az ily tanulmányozásnál nem sokára 
megszerezhetők lesznek, úgy hogy az államügyészség fiatalabb 
tagjainak nem lehetne ennél jobb előkészítést ajánlani hivataluk 
nehéz functiói számára. » A miniszter azzal zárja sorait, hogy az. 
illető városban a magistratura szükség esetén maga kezde- 
ményezze az ily egylet alakítását. (Lásd Jogtudományi Közlöny 
1889. évi 12. számát.) 

Igen sokat várhatni szerintem az állapotok javítására a 
kombinált bírói ítéletektől és az ugyanily büntetési nemektőL 

Behozatott Belgiumban legújabb időben a feltételes sza- 
badlábra helyezés meUett a feltételes ítéletek rendszere. Ez uj 

törvény szerint azon egyéneken, a kik először követtek el bünte- 
tendő cselekményt, ha a reájuk kiszabott büntetés a hat havi 
fogházat meg nem haladja, a büntetésnek még első harmadát 
sem kell feltétlenül végrehajtani. A biróság felfüggesztheti az 
egész Ítélet végrehajtását, s ha az illető egyén 3 — 5 évig nem 
követett el ujabban büntetendő cselekményt, olyannak vétetik, 
mintha soha sem Ítéltetett volna el s hivatalos erkölcsi bizonyít- 
ványban is mint büntetlen előéletű szerepel. Tkonissen, a lőweni 
egyetem világhírű tanára, volt a javaslat előadója, a ki beszédé- 
ben ékesen igazolta, hogy a condamnation conditionneUe, a 
büntetéssel való fenyegetés, sok emberre nézve annyi, mint a 
büntetés maga. Legnagyobb szószólója azonban a javaslatnak 
Le Jeune igazságügyminiszter volt, ki tízszer szólott a vita 
folyamán. «A mióta igazságügyminiszterré lettem — mond — 
halomszámra gyűlnek nálam össze a kegj^elmi kérvények, 
melyek elolvasása közben szemem előtt látom az aláírókat: 
gyermekeket, kik meg akarták menteni szerencsétlen apjuk 
nevét, családokat, melyeket megfosztottak volt eltartójuktól, és 
a melyeket kiszolgáltattak a nyomornak és a szégyennek. És 
miért? Mert az elítélt a saját gyermekei éhségétől indíttatva, egy 
kenyeret lopott vagy a bídegtöl űzetve, egy melegítő ruhadarabot 
tulajdonított el, vagy eltagadott egy franc-ot, melylyel többet 
kapott vissza. Es ha az ilyen emberek mögött^ a kikből nem 
halt ki a becsület és a családi szeretet érzete, becsukódott a 
börtön ajtaja — mikké válnak odabenn ők és mikké válnak 
odakünn övéik !» 

Figyelemre méltó a legújabb olasz törvényhozás is. 

Behozatott Olaszországban a pénzbüntetéseknek közmunká- 
ban való lerovása. Nálunk százakra megy évenkint azok száma, 
kik pénzbüntetés le nem róhatása czimén bezáratnak. Felesleges 
bővebben festenem, mily beláthatlan nemzetgazdasági és erkölcsi 
előnyökkel járna, ha Magyarországon a parasztember a pénz- 
büntetést közmunkában leróhatna. Csak egyet említek. Igen sok 
ember ott romlik el a gonosztevők társaságában, mikor pénz- 
büntetését üli le. 

Behozatott Olaszországban maga a közmunka is, mint 
külön büntetési nem. 

Behozatott a házi fogság, mely igen kiváló eseteknél egy 

hónapig terjedhető tartamban kiszabható. Ha megsérti az illető 
ezen idő alatt a bíróság rendelkezését, közönséges fogházba 
zárják. 

Behozatott mint önálló büntetési nem a birói megdorgálás, 
mely 1880. év előtt Magyarországon is honos volt s a melyet 
nem rég Heil Fansztín is mint visszahelyezendöt ajánlott. 
(Magyar Igazságügy. 1889 januári füzet.) * 

Behozatott Olaszországban, angol mintára, a kautio, mely 
szerint az elitélt bizonyos összeget lefizet vagy biztosit azon 
eshetőség számára, ha meghatározott idő alatt visszaesővé válik ; 
fentartva természetesen a teljes felelősséget az újonnan elköve- 
telt cselekményért. Ha bizonyos idő alatt nem követ el bünte- 
tendő cselekményt, visszakapja pénzét, illetőleg felszabadul 
kötelezése alól. A ki pedig ily esetben nem fizeti le a kautiót 
vagy nem vállal felelősséget, kiállja a rendes büntetést. 

Behozatott a rendőri felügyelet alá helyezés. Továbbá 
bizonyos helységbe való utasítás (confino) három évig terjedhető 
időre, vagy bizonyos helységből való kiutasítás (esilio locale) 
ugyancsak három évre terjedőleg. 

Ezen irányban vélném én a mi intézményeinket is fejlesz- 
tendőknek. 

S ha még keresztülvihetnők, hogy a legfelsőbb kegyelemre 
ajánlás tekintetében illetékes hatóságaink, a külföld példáját 
követve, ezentúl kevésbé nehézkesen és itt-ott kezdeményezőleg 
is járnának el ; ha különösen bíróságaink behoznák azt a gyakor- 
latot, hogy úgy mint a külföldön történik, bizonyos esetekben 
a törvény szögletességét azzal ellensúlyozzák, hogy maguk 
kezdeményeznék, az igazságügyminiszter figyelmének az illető 
esetre való felhívása által, a legfelsőbb kegyelemre ajánlást ; ha 
sikerülne a kír. ügyészség tagjait reábimi, hogy ne csak itt-ott az 
irodalmi véleménynyilvánítás alkalmával, de vádhatósági func- 
tiójuk gyakorlásában is, különösen a jogorvoslatok használatánál, 
a kellő mérsékletet és mértéket megtartsák; ha mindezeken 
felül — és ezt első helyen kellett volna említenem — a vizsgálati 
fogságba helyezés kérdésének eldöntését az illető közegek gon- 
dosabban és a tárgyi szükségnek megfelelőbben latolnák: 
merem állítani, hogy a kifejtettekben feltüntetett rendszeres 
átalakítás aránylag rövid idő alatt meghozná azt az eredményt, 

hogy a letartóztatottak száma Magyarországon a jelenlegi igen 
magas létszámról, a huszonkétezerröl, erősen leolvadna, — talán 
leolvadna felm. Erős hitem, hogy ez megtörténhetnék az 
Igazságszolgáltatási szempontok bárminemű hátránya nélkül, de 
sőt egyenesen azok megbecsülhetlen előnyére. 

« 
Összegezem a főbb pontokat, melyekben büntetési rend- 
szerünk és börtönügyünk reformját keresztülvihetőnek látom: 

1. a Btk.-ben foglalt irlandi progressiv rendszer teljes és 
őszinte végrehajtása, 

2. a fegyház- és börtönbüntetés összeolvasztása s lehetőleg 
^acsony általános minimum megállapítása, 

3. a Btk. különös részében foglalt tulmagas büntetési 
minimumok lehető leszállítása, 

4. a patronage erélyes továbbfejlesztése (gyermekvédegy- 
letek és rabsegélyző egyletek hálózata, hajléktalanok menhelyei, 
:a koldus-ügy szabályozása, stb.), 

5. a pénzbüntetésnek közmunkában való leróvhatása, 

6. a feltételes birósági itélet és az ezzel rokon intézmények 
behozatala, végül 

7. a vizsgálati fogság eseteinek lehető megszorítása. 



Dr. Kelemen Mór : Én nekem ez úttal csak néhány rövid 
észrevételem van a t. felolvasó úr előadására. 

Teljesen igaza van abban, hogy a közvetítő intézetbe csak 
részben történnek elszállítások ; de arra nézve új törvény nem 
azükséges, hogy a kik a közvetítő intézetbe hely szűke miatt 
nem szállíttatnak el a fegyházakból és börtönökből, föltételesen 
:szabadon bocsáttassanak ; mert ez jelenleg is így van. . . . 

Dt. Fayer László : De én azt hoztam felolvasásomban ja- 
vaslatba, hogy az elitéltek büntetésüknek nem háromnegyed, 
mint most a törvényben megállapítva van, hanem már kéthar- 
mad TéQzéneklátöliéBe után íÖltétóles szabadságra bocsáttassanak. 

Dr. Kelemen Mór : A mi ezen javaslatot illeti, azt nem pár- 
tolhatom ; mert nálunk, hol a Btk. alapján kiszabott szabadság- 
vesztésbüntetések még törvényszerűleg nagy részben végre sem 
hajtatnak, hol azok törvényszerűleg is túlnyomólag a közös rend- 

szer szerint volnának végrebajtandók, a büntetések annyira meg- 
rövidítve, mint javasoltatik, batályukból szerfölött veszítenének. 
Mint véleményemben indokoltam, még azt is bátrányos kedvez- 
ménynek tartom, bogy a törvény a föltételes szabadonbocsátást 
már az egy évet felülbaladó börtönre vagy más nemű szabadság- 
vesztésbüntetésre elitéltek irányában is alkalmazza, bolott annak 
csak a bosszabb tartamú szabadságvesztésbüntetésnél kellene 
helyet foglalni. 

A magyar Btk. szabadságvesztésbüntetési rendszerét nem 
lebet Belgiuméval párhuzamba tenni. Belgiumban a magán- 
rendszer divik, s ezen rendszer mellett ott indokolva lebetett 
rövidebb fogságidö kitöltése is a föltételes szabadságra bocsátás 
megkezdésére ; habár megvallom, hogy a büntetés ^/s-át még itt 
is nagyon rövidnek tartom arra nézve, hogy ennek kitöltése után 
az elitélt már föltételes szabadságra bocsát^thassék. Nézetem 
szerint az 1888-ik évi május 31-iki belga törvény általában igen 
bőkezűleg járt el úgy e tekintetben, mint a föltételes elítélés 
vagy szabadságon hagyás tekintetében is. 

Azon nézetét sem oszthatom a t. előadó úrnak, hogy nálunk 
a büntető intézetek túltömöttségének főoka a büntetések kisza- 
básánál gyakorolt túlszigor, illetőleg a Btk. szigora volna. Szór- 
ványosan előfordulhatnak egyes esetek, melyekben az ítélet a 
büntetés mértéke tekintetében túlszigorúnak tűnhet fel; de 
túlszígorúságról általában véve nem lehet szó ; sőt ellenkezőleg, 
nézetem szerint, inkább túlnyomóak az enyhe, olykor feltűnően 
enyhe ítéletek. Egyébként a büntető intézetek már a Btk. életbe 
lépte előtt sem voltak térfogatuk tekintetében elegendők. A mi 
pedig az ítéletek szigorát illeti, a Btk. életbelépte előtt is hozat- 
tak szigorú ítéletek ; hova kellenek például szigorúbb ítéletek, 
mint a minőek a hetvenes évek elején a szegedi várban letartóz- 
tatottak ellen hozattak. A Btk.-nek csak annyi befolyása volt a 
letartóztatottak számának növekedésére, hogy azóta az elítélések 
rendszeresebben gyakoroltatnak és több oly büntetendő cselek- 
mények, a melyek az előtt nem vagy alig büntettettek, most 
büntettetnek. De ezzel kapcsolatban befolyással van még a letar- 
tóztatottak szaporodására — mint véleményemben kiemeltem — 
a büntetendő cselekmények és a bűnösök felkutatásában tevé- 
keny csendőrség üdvös intézményének behozatala is. Végül be- 

folyással van arra a büntetendő cselekmények elkövetésének 
általános szaporodása, melynek oka az idők méhében rejlik. 
Hogy teljességgel nem a büntető ítéletek szigora az oka a letar- 
tóztatottak szaporodásának, kétségbevonhatatlanul matatják ezt 
a statistikai adatok, a melyek szerint mindenik szabadságvesztés- 
büntetési nemnél a letartóztatottak zömét a rövidebb időre el- 
itéltek képezik. így péld., mint dr. Székely bizottsági tag úr ö 
nagysága is előadásában kiemelte, 1888 deczember hó 1-én az 
öt évig terjedhető fogházra elitélt 3956 letartóztatott közül csak 
132 fogoly volt egy éven felüli fogházra elitélve; ugyanakkor a 
fogházakban letartóztatva volt s tíz évig terjedhető börtönre el- 
itélt 4540 rab közül csak 315 volt három évre és ezen felül 
elitélve. 

A t. előadó úr azon véleményére, hogy nem csak az ítéle- 
teknek kellene enyhébbeknek lenni, de az azoknak alapul szol- 
gáló Btk. büntetési tételeinek is, hogy tüzetesebben megfelel- 
hessek, részletekbe kellene bocsátkoznom, a mi igen messzire 
vezetne ; csak azon nézetem kifejezésére szorítkozom tehát ez- 
úttal, hogy elismerem, miszerint a Btk.-nak lehetnek egyes téte- 
lei s vannak is, melyek enyhébbek is lehetnének, melyeken azon- 
ban egyes concret esetben segítni lehet a 92. §. kedvezményének 
kivételes alkalmazása által ; de hogy általában véve a Btk. bün- 
tetési tételei nem hogy túlszigorúak volnáruik, sőt némelyek még 
szigorúabbak is lehetnének, ezt egybevetve a külföldi büntető 
törvények hason tételeível, határozottan lehet állítani ; sőt való^ 
ban szükségesnek is mutatkoznék, hogy különösen a visszaeső, 
a szokásos s az üzletszerűen cselekvő bűntettesekre nézve a 
büntetések még szigorúabban is kimérethetnének. Mióta Angliá- 
ban a minősített lopás, orgazdaság, rablás stb. bűntetteire a pe- 
nal servitude 5 évi minimumban s visszaesőkre 7 évi minimum- 
ban állapíttatott meg : csak azóta tapasztalható ott az elítéltek 
számának évről-évre csökkenése, — ide járulván természetesen 
a büntetések szigorú végrehajtása is. Azt meg egyáltalában fel 
sem foghatom, miként vélné előadó úr az ír rendszer rendszeres 
végrehajtását azok ellenében, kik egy évi fegyházra ítéltetnének 
el, — a mely tartamban a fegyház minimumát vélné megállapí- 
tandónak ; ezen esetben a fegyházra elítélteknek nagy része az 
ír rendszer fokozatain keresztül nem vezettethetnék, minthogy 

arra nézve — mint véleményemben kifejtettem — legalább bá- 
rom év szükséges. 

A mi az előadó úr által javaslatba bozott patronatust illeti^ 
e tekintetben csak azt kívánom felemlíteni, hogy a budapesti 
rabsegélyzö egylet működésének első éveiben az egylethez folya- 
modott kiszabadultak irányában a patronatust életbeléptettük. 
Majd mindenik ily kiszabadultra nézve felkérettünk egy-egy buz- 
góbb urat az egylet tagjai közül, hogy annak elhelyezése végett 
járjon közbe s ügyeljen fel rá. De az egylet által ideiglen segé- 
lyezett kiszabadultak elhelyezése s arra való felügyelet annyi 
nehézségbe ütközött, hogy utóbb az egész patronatussal fel kel- 
lett hagyni. Hazánkban a társadalmi viszonyok még eddig nem 
fejlődtek ki oly irányban is, hogy a patronatus intézménye ná- 
lunk termékeny talajra találna. 

Előadó úr a föltételes ítéletek behozatalát is javaslatba mél- 
tóztatott hozni. Készemről elvileg nem vagyok ellene ezen intéz- 
ménynek csekélyebb horderejű büntető ügyekben; de nagyon 
bevárandónak vélném, hogy minő eredmény várható Európában 
ezen eredetUeg amerikai intézménytől, mely ha nem csalatko- 
zom Massachussettben hozatott be legelőször, — és pedig szük- 
ségből, tekintettel az elitélteknek fogságba alig elhelyezhető igen 
nagy számára. Tudom, hogy ez kisérletképen újabban már Bel- 
giumban is behozatott, s így az eredményt majd közelebbről ész- 
lelhetjük. Megjegyzem azonban, hogy nézetem szerint a belga 
törvény kissé nagyon is túlment a határon akkor, midőn a meg- 
ítélt büntetés végrehajtásának föltételes elhalasztását egész Jmt 
hónapig terjedhető büntetésekre nézve állapította meg. Oly 
büntetendő cselekményeknek föltételesen büntetlenül hagyását, — 
elnézését, melyekre hat hónapig is terjedhető büntetés szabandó 
ki, — részemről aligha tudnám pártolni. Megjegyzem továbbá 
azt is, hogy nézetem szerint ezen intézmény behozatala kissé 
másféle bírósági szervezetet igényelne mint a minő mostan ná- 
lunk van. Most például ha egy kis fiatal albiró, minden formali- 
tás nélkül, tarka nyári kitlibe öltözve, azon megintessél hirdetné 
ki az ő Felsége nevében hozott büntető ítéletet az elitélt előtt, 
hogy jövőben így meg úgy viselje magát, mert különben ellene 
az ítélet a büntetés elévülési idejének tartamán belől szigorúan 
végre fog hajtatni : alig hiszem, hogy ezen megintésnek a leg- 

több esetben kellő hatálya lenne. Ho^y az ily eljárásnak meg- 
felelő hatálya legyen, ahhoz nemcsak paszta törvény, nem csak 
bírói qualifícatio szükséges, hanem más egyéb is, mindenek fö- 
lött pedig az kivánatos, hogy a birónak oly tekintélye legyen, 
minő például Angliában a békebirónak van, hogy azt, mit ez 
ünnepélyesen kijelent, mint szentírást tekintse az elitélt 

Javaslatba hozta még a t. előadó úr a pénzbüntetéseknek 
közmunkára való átváltoztatását is. Nem állítom, hogy ezt ki- 
sebb büntetéseknél vagyontalan szegény, főleg napszámos osz- 
tályhoz tartozók ellenében oly módon, hogy a közmunka által 
pelengérre ne állíttassanak, hanem azt más szabadmunkásokkal 
együtt teljesítsék, nem lehetne behozni ; annak foganatosítása és 
ellenőrzése azonban a gyakorlatban sok nehézségbe ütköznék, — 
nem is hangsúlyozva azt, hogy az által a rabsegélyalap bevételei 
is nem épen jelentéktelenül csökkennének ; erre az alapra pedig 
szükség van. 

A mi végül a t. előadó úr által szintén javaslatba hozott 
rendőri felügyeletet illeti, erre csak egyszerűen azt jegyzem 
meg, hogy ezen intézmény nekünk magyaroknak nem való. 
Ennek megfelelő eredménynyel való activ gyakorlásához igen 
sok belátás es finom tapintat, szenvedőleges elviseléséhez pedig 
ahhoz való temperamentum kellene, — a mivel nem bírunk. 
Még nagyon fiatal ember voltam ugyan az ötvenes években, a 
mikor a rendőri felügyelet Magyarországon is gyakorlatban volt, 
de azért azt jól megfigyeltem s élénken emlékszem arra még. 
Mindegyik község házának kapujára nyilván ki volt függesztve 
azon községbeli úgynevezett gyanús emberek névsora ; ezen gya- 
nús embereknek aztán — kik között pedig a nagy többség még 
büntetlen előélettel dicsekedhetett — nem volt nyugalmak. 
A csendőr majd minden éjjel ellátogatott hol az egyikhez, hol a 
másikhoz, felzavarva azt családja körében töltött csendes nyu- 
galmából s ha felhős, borongós őszi vagy téli idő volt, a gyanú- 
sabbak sokszor éjszakára el is zárattak, ha pedig az illető, bár 
becsületes járatban, úton éretett valahol s igazolványt nem tu- 
dott felmutatni, letartóztatott s napokig is rendes munkájától 
elvonatott. Ezen rendőri felügyelet aztán elkeserítette az embe- 
reket és sokakat, kik az előtt soha büntetve nem voltak, s talán 
nagyobb büntetendő cselekmén)^; sem követtek el előbbi életük- 

ben, a rendőri felügyelet alóli menekvésre késztetett^ mi közben 
aztán oly cselekményeket követtek el, mely őket utoljára is a 
szegedi várba juttatta a hatvanas évek végén és a hetvenes évek 
elején. . . . Ebből a rendőri felügyeletből én nem kérek. 

. Készemről ezúttal több észrevételt nem kivánok tenni a 
t. felolvasó úr becses előadására. 



Dr. Balogh Jenő: Egyátalán nem kivánom, t. bizottság, a 
jelenlevők türelmét hosszabb időre igénybe venni, csak arra kérek 
engedélyt, hogy dr. Fayer úr előadásaira már most megtehessék 
néhány megjegyzést, a melyek visszatartása nehezemre esnék. 

Bármily élvezettel hallgattam végig a beható és sokban ta- 
nulságos előadást, mégis kénytelen vagyok kijelenteni, hogy né- 
hányszor, különösen az előadás második részében olyan irányokba 
i*agadta a tisztelt értekező urat, a mi őt tulajdonkép főleg jel- 
lemzi : az ő túlhumanismusa, a hová őt a bizottság tagjai közül 
nagyon kevesen fogják követni. 

A btkvnek 52. §-át, — mivel törvényünk börtönrendszere 
büntetési intézeteink hiányánál fogva jelenleg még nem valósít- 
ható meg, — az előadó út akkép akarja megváltoztatni, hogy föl- 
tételes szabadságra bocsátandók mindjárt a büntetési idő két har- 
viad részének kitöltése után mindazok, kik közvetítő intézetbe vol- 
nának áthelyezendők, de oda be nem fémek. E javaslat elfoga- 
dása teljes lerontása volna a progressiv rendszernek, melynek 
gondos végrehajtását pedig épen az előadó úr is hangsúlyozta. 
A progremv rendszernek az az alapgondolata, hogy az elítélt 
fokozatosan készíttessék elő a szabad életre, hogy a magánelzá- 
rás rideg szigorából a közös munkáltatáson és a közvetítő inté- 
zetben való elhelyezésen keresztül, lassanként menjen át a fel- 
tételes szabadságra, hogy ekként akaratereje megerősödjék a 
bűnbe való visszaesésre vezető ama kísértések ellen, melyek a 
szabad életben őt nagy számmal körülveszik. Ebben a rendszer- 
ben a közvetítő intézet, ha nem is sarkpont, de oly integráns 
elem, melyet ha kiragadnak, megvalósithatlan lesz W altét CrofUm 
alapgondolata. Én nem az előadó úr javaslatában látom a se- 
gélyt. E részben a jelenleg tényleg létező bajokat nem lehet 
máskép orvosolni, mint a legtermészetesebb eszközökkel. 

Közvetítő intézeteket kell felállítani. Nem ujabb expenmen- 
tumokkal kell a gyökeres orvoslást elodázni, hanem rá kell térni 
a l^egyszerűbb megoldási módra : meg kell valósítani az életben 
az ir rendszert, melyet büntető törvényünk helyesen magáévá tett 

Nem oszthatom az előadó úrnak azt az állítását sem, hpgy 
igazságtalan a btkv. azon intézkedése (49. §. 2. pont), mely a 
visszaesés büntetését szigorítja, mivel a visszaesőket a föltételes 
szabadságrabocsátás kedvezményéből kizárja. Bocsánatot kérek ! 
Azt hiszem, hogy a visszaesőkkel szemben a szigorú bánásmód, a 
büntetés intensitásának fokozása oly kívánalom, mely elől a mo- 
dem börtönügyi szakember egyáltalán nem zárkózhatik el. Ha csak 
egy kissé hatolunk is be az újabb büntetőjogi irányzatba, látni 
fogjuk, hogy évtizedek óta igen számos író, sőt egész iskolák : 
régebben Kraepelin, Wahlberg, Dochow, Lilienthal, később 
Lombroso, Feni és az egész olasz positiv iskola, legújabban 
Liszt és követői s a nemzetközi büntetőügyi egyesület a bűn- 
tetteseket két külön csoportra : alkalmi bűntettesekre (Gelegen- 
heitsverbrecher) és visszaesőkre, szokásszerű bűntettesekre akarja 
elkülöníteni és jelentékenyen szigorítani kívánja az utóbbi cso- 
portba tartozók büntetését, fokozni akarja büntetésük súlyát, 
a büntetés végrehajtása alatt meg akar tőlük vonni minden 
kedvezményt és egy bizonyos fokú elrettentéssel akarja őket 
újabb bűncselekményektől visszatartani. 

Ebből a szempontból tehát nem tarthatom he)3iielennek 
a btkv. 49. §-ának intézkedését, de helytelennek tartom azért, 
mert úgy vélem, hogy épen a szokásszerű gonosztevő, ki ez étet- 
pályára — hogy úgy mondjam — adja magát, jobban rászorul 
árra, hogy ő a szabad életre lassanként rászoktattassék, és azon 
szabadabb mozoghatás gyógyító erejére, mely az ir rendszer 
progressivitásában rejlik. A szokásszerű gonosztevő, kinek a bűn- 
cselekményre vezető hajlammal szemben — ugy szólván — nincs 
is ellenállási ereje, még inkább szükségli azt, hogy akaratereje 
a közvetítő intézetben és a feltételes szabadság tartama alatt 
megedzessék. 

Főrésze az értekezésnek az, hol a felolvasó úr a btkv. szi- 
gorúságát hangsúlyozta. Egy darabig azon tűnődtem, hogy a 
minimumok leszállítása iránti óhaj miért nem megy az elvi 
consequentiákig : miért nem kívánta az előadó úr, hogy törül- 

tessék el minden minimum ? Azt hiszem, hogy az előadás ké- 
sőbbi folyamán talán kissé leplezetten ki is fejezte ezt az óhaját. 
Hiszen mintegy — a szavakra nem birok épen hivatkozni, t— 
kegyeletes emlékezéssel gondolt vissza a magyar büntető igaz- 
ságszolgáltatás azon arany korára, midőn a birói belátás, — 
a mely bizony nem volt mindig «bölcs», — minden zsinór- 
mérték és irányadás nélkül, tetszés szerint szabta meg a bünte- 
téseket. Hiszen hivatkozott is arra, hogy a magyar birói kar 
most már leszokott az előbbi túlenyhe felfogásról és most már 
saját belátására bizatva sem fog megtántorodni* Úgy vélem : ez 
egyértékünek volna magyarázható a minimum eltörlése iránti 
óhajjal. Egyátalán nem szándékozom azonban a felolvasó úr ér- 
tekezésének ezt az értelmet tulajdonítani és csak annak kijelen- 
tésére szorítkozom, hogy ezeket a fejtegetéseket két okból sem 
oszthatom. Először nem látom bebizonyítva, miért túlszigorú a 
btkv. ? Ha valaki ezen tételnek bizonyításába bocsátkozik, annak 
össze kell vetni az életben levő modem büntető törvénykönyve- 
ket, összehasonlítani azon bűncselekményeket, melyek minden 
népnél közönségesek, az ezekre megállapított büntetési tételeket, 
végre össze kell hasonlítani a különböző törvényekben felállított 
egyes büntetési nemekkel, és vizsgálni : milyen az intensításuk 
valamely büntető rendszerben; hogy például megfelel-e az ir 
rendszer fegyházbüntetése a belga magán rendszerű otravaux 
forcés», vagy a német «Zuchthau6»-nak. Ha ezek súlya egyenlő 
volna, akkor lehetne összehasonlítani, hogy a büntetési tételek, 
melyekét a törvény felállít, az egyenlő színvonalon álló büntető- 
tkönyvekben egyenlők-e és csak hasonló gondos és részletes ösz- 
szehasonlítás után lehetne állítani, hogy a magyar törvény tűi- 
szigorú. Én — megvallom — nem tanulmányoztam így a bün- 
tető törvénykönyvek büntetési tételeit, nem hasonlítottam azokat 
össze, de volt szerencsénk hallani azt az összehasonlítást, a melyre 
a felolvasó úr most érintett állítását alapította, és én nem hi- 
szem, hogy ezzel az összehasonlítással sikerült volna bizonyí- 
tania azt, hogy törvényünk szigorú. 

Hogy az 1880 előtti időkben igen enyhe volt a büntető 
igazságszolgáltatás, különösen az 1878. évi V. törvényczikk bün- 
tetési tételeivel szemben, az tény. — De hogy akadna köztünk va- 
laki, ki szeretné visszavarázsolni a magyar büntető igazságszol- 

gáltatást a kódex életbe lépte előtti időre, azt kereken tagadom. 
A régi « patriarchális büntető birói kedélyességbőh vonni tehát 
következtetést a jelenlegi büntető törvény szigorára — egyátalán 
nem szabad. A büntető törvénykönyv szigorára két más bizonyí* 
tékot is hozott fel a t. felolvasó úr. Először azt, hogy a fegyház- 
büntetés általános minimuma tálmagas : két év. E bajon segí- 
teni akar a felolvasó úr úgy , hogy a börtönt beolvasztja a 
fegyházbüntetésbe, ennek minimumát pedig egy évre szállítja le 
és a oorrectionaUsatio általános elvét változatlanul fentartja. 
Ha meggondolom azt, hogy a szándékos emberölés bűntetténél, 
mely — ha különös minősítő körülmények nem forognak fenn — 
lÖ évtől 15 évig terjedhető fegyházzal büntettetik, a 15 évi fegy- 
ház mellett más esetben egy napi fogház volna kiszabható : akkor 
kétségtelennek tartom, hogy a correctionalisatio elvének ily 
ad absurdum vitelére nem vállalkozhatunk, mert a törvény 
92. §-a, mely nemcsak az éu legigénytelenebb nézetem, de a 
külföldi legkiválóbb criminalisták egybehangzó véleménye sze- 
rint, a magyar büntető törvénykönyv « gyöngye », akkor végte- 
lenül veszedelmes hatalmat adna arra, hggy a biró egy látszóla- 
gos minimum által korlátolva, valójában egyedül saját belátása 
szerint ítéljen és változó önkénynyel oly igazságtalanságokat 
foglaljon az államfő nevében ítéletbe, melyeket civilizált állam- 
ban megtűrni nem lehet. 

Hogy a törvényünkben foglalt egyes büntetési tételeknél a 
különleges minimumok túlmagasak, azt csak concrete, az egyes 
esetek bővebb vizsgálatával lehetne bebizonyítani. A mi a 
rablás bűntettét illeti, az előadó úr érvül az 5 évi minimum túl- 
magas volta mellett felhozza azt, hogy élelmi szerek ellopása is 
erőszakkal, vagy fenyegetéssel történhetik. Erre nézve úgy, mint 
a minimum leszállítása érdekében általában kifejtettekre azt va- 
gyok bátor megjegyezni, hogy lehet a minimum eltörlése vagy 
leszállítása mellett sok büntető törvénynyel szemben érvelni, de 
azon codex mellett, a mely a 92. §-t ismeri, aligha sikerrel. 
Élelmi czikknek éhségből elkövetett elrablása alig fog oly bíróra 
találni, ki 5 évi fegyházban fogja megállapítani a büntetést, ha- 
csak valami különös súlyosító körülmények fen nem forognak. 
A 92« §. segít itt tökéletesen. A 92. §. azt mon4ja» hogy ha az 
enyhítő körülmények annyira nyomatékosak, vágy olyan nagy 

számmal forognak fenn, bog; a cselekményre megbatározott 
büntetésnek legkisebb mértéke is aránytalanul súlyos lenne : 
akkor fegyház helyett börtön — ezen büntetési nemnek legkisebb 
mértékéig — állapitható meg. Már most, ha valaki éhségének 
csillapitására kenyeret lop, habár erőszakkal, nem aránytalanul 
súlyos büntetés volna-e e miatt az 5 évi fegyház ? Annak a biró- 
nak judiciumában kételkedni bátorkodom, a ki, ha aránytalanul 
súlyos a büntetés, a 92. § -t nem alkalmazza. 

Közbeszólás : És ha visszaeső, mit csinál vele ? 
Dr. Balogh Jenő : Egy tisztelt tagtárs közbeszólása a visz- 
szaesésre utalván, bátorkodom azzal felelni, hogy a tettes visz- 
szaesése a btkv. 92. §-ának alkalmazását a felső bírósági gyakor- 
lat szerint sem zárja ki. Egyébként — egészen mellékesen és csak 
a közbeszólás folytán — kijelentem, hogy törvényünknek a vissza- 
esésre vonatkozó intézkedéseit meg nem felelöknek és rendszer- 
teleneknek tartom és megengedem azt is, hogy egy-két helyen — 
például a 336. §. 3. és 4. pontjának, vagy a 338. §-nak esetében — 
a törvény a büntetést túlmagasan, illetőleg nem a megfelelő 
büntetési nemben állapította meg, én tehát mind a két irányban 
a kódex revisiója mellett fogok szavazni, de egyátalán nem látom 
semmi szükségét annak, hogy — a mint a felolvasó úr kivánta — 
a fegyházbüntetés általános minimuma, vagy más, most nem 
emiitett esetekben, például a rablásnál, a különös minimum 
leszáUittassék. 

A 49. számú curiai teljes ülési határozat ellen az előadó 
úr által felhozottakat figyelmesen hallgattam, de nem voltam 
képes megérteni, mert nem tehetem fel, hogy midőn a felolvasó 
úr a miatt panaszkodik, hogy az említett döntvény alapján a 
10 — 15 évig terjedhető fegyháznak középmértéke 12^/a év, akkor 
ő e középmértéket 6V9 évben akarná megállapítani. Csak nem 
akarja az előadó úr, hogy a középmérték alacsonyabb legyen, 
mint a rendes minimum? E részben tehát felvilágosítást csak 
később remélek. 

Sokat lehetne és sokat szeretnék még mondani, külö- 
nösen azon irányban is, a miket az előadó úr büntetési rend- 
szerünk kiegészítése tekintetében felhozott. Készséggel ismerem 
el, hogy egyes javaslatai, — például a megállapított büntetés 
feltételes végrehajtásának eszméje — nagy jelentőségű és üdvös 

reformeszmék, de ezekkel ezúttal egyátalán nem óhajtok fc^lal- 
kozni, mert nincs jogom a tisztelt bizottságnak köszönettel vett 
szives türelmével továbbra visszaélni, mert továbbá ezek a re- 
formjavaslatok a börtönügyi bizottság által kitűzött és a fel- 
olvasó úr értekezésénél is alapul vett első kérdés keretébe egy- 
átalán nem vonhatók ; mert végre a felolvasó úr ezek tekintetében 
álláspontját csak vázlatosan jelezte^ a részletek vizsgálata nélkül 
pedig — mire itt sem idö, sem hely nincs, — a kérdésekkel be- 
hatóan foglalkozni épen úgy nem leheti mint a hogy nem oszt- 
hatnám azt az óhajt, hogy e reformintézmények a külföldi, — kü- 
lönben is csak experimentáló törvénynek — puszta lefordításával 
minden garantia nélkül egyszerűen átvétessenek. 



Székács Ferencz : Én a tisztelt bizottság türelmét nem fogom 
sokáig igénybe venni. Azonban kötelességem tisztelt barátomnak 
dr. Fayer László úrnak egy állítását rektifíkálnom, melyet azt 
hiszem, egy kissé túlhajtott. Azt állította, hogy a biróság túl- 
szigoru. A biróságnál töltött huzamosb időn át figyelemmel ki- 
sértem a bíróságok functióját és jó lélekkel mondhatom, hogy 
a legritkább esetben történt az, hogy a maximum alkalmaztatott 
volna. Ezzel kapcsolatban kijelentem azt, hogy a kir. Guriának 
49. sz. döntvényét szerencsétlen kijelentésnek tartom, mert az 
arithmetikát a judikaturába belevinni nem szabad. Nekünk nem 
szabad a 2x2=4-el dolgoznunk, hanem az embert kell te- 
kintenünk és pedig az embert a maga egyénisége szerint. Én a 
bíró számára e tekintetben a legnagyobb latitude-öt fognám kö- 
vetelni, és azért hozzájárulok azon indítványhoz, hogy igyekez- 
zünk a minimum eltörlését keresztülvinni, mert a 92. §. nem 
elegendő. Én vérző szívvel ítéltem el egyszer egy nőt, mert egy 
virágcserepet ellopott, — mely virágcserépnek értékét az illető 
tulajdonos 12 krajczárra tette, és kártérítést sem igényelt — két 
évi fegyházra. 

Közbeszólás : Hát a 92. §. ? 

Székács Ferencz: A 92. §-t nem alkalmazhattuk, mert ez 
már a nyolczadik esete volt ; szokásos tolvaj volt. (Közbeszólás : 
Akkor helyes volt a büntetés !) A gyakorlatban mégis oda jutot- 
tunk, hogy a 92. §. nem elégíti ki a mi humánus érzelmeinket. 

Nem lehet kiszámítani az életet, és mint minden kódexnek, úgy 
a mi codexünknek is az a baja, hogy bizonyos merevségben meg-- 
rögzÖtt, melyet azután az alkalmazó biró, hacsak a törvényt 
megtömi nem akarja, túl nem léphet. — Mikor kiléptem az életbe, 
akkor törülték el az osztrák büntető törvénykönyvet és akkor fő- 
elvünk csak az volt, hogy a magyar praxis enyhébb, mint az 
osztrák btkönyv. Ezt az elvet kell most is követnünk és oda 
hatnunk, hogy a mi gyakorlatunk legyen enyhébb, mint a 
btkönyv közép mértéke. Mert most nem segíthetünk magunkon 
azzal, mi a régi magyar praxis szerint meg volt adva a Guriának, 
t. i. hogy a méltányosság szerint ítélhessen, tehát a törvény fölé 
helyezhesse magát. Ettől a jogtól a bíróságok elestek. És itt a 
kérdés az : megengedhetjük-e azt a biróságnak ? Feleletem : Nem ! 
Még a felső bíróságnak sem ! 

E kérdést legjobban a belgák oldották meg, hol a biró azon 
ítéletben, melyben kimondatott az, hogy a vádlott bűnös, és a 
törvény szerint elitélte, egyszersmind azon jogával élt, hogy öt 
kegyelemre ajánlotta, vagy a végrehajtást vádlott jó viseletétől 
függővé tette. De ezt mi nem tehetjük. Helyeslem azonban, — 
ha de lege ferenda beszélünk — hogy kijelöljük azon iránypon- 
tekat, melyek felé haladni kell. 

Midőn tehát rektifikálom t. barátom állítását oda, hogy 
nem vagyunk tálszigorúak, hozzájárulok mindazon indítványok- 
hoz, melyeket ő említett; nem mint ma már keresztül vien- 
dőket, hanem mint kitűzött iránypontokat. Hogy ezen irány- 
elvek helyesek, azt eUsmerem és a felolvasó indítványaihoz 
hozzájárulok. (Helyeslés.) 



Dr. Illés Károly : Csak egy pontra bátorkodom észrevételt 
tenni, — arra az áUításra ugyanis, hogy a mi büntető törvény- 
könyvünk speciális minimumai túlszigorúak. Mindenekelőtt 
konstatálhatjuk, hogy büntető törvénykönyvünkben a legszigo- 
rúbb minimum 6 havi börtön. Ennél magasabb minimum nincsen. 
Mert akármilyen magas legyen valamely fegyházbüntetés rendes 
minimuma : a biró mindig abban a helyzetben van, hogy a 92. §. 
alapján 6 havi börtönre leszállhat. Hogy még ez is túlszigorú 
volna, különösen a minősített lopásoknál: erre is teszek egy 

észrevételt A kik a kódex túlszigorúságát panaszolják, folytono- 
san azt hangoztatják, hogy a német büntető törvénykönyv a mi- 
nősített lopásokra vonatkozólag sokkal enyhébb, mint a miénk. 
Ezt azzal indokolják, hogy nálunk a minősített lopás bizonyos 
esetei, névszerint a 336. §. 3., 4., 5. és 6. pontjaiban meghatáro- 
zott s a visszaesésben elkövetett lopás, tekintet nélkül a dolog 
értékére, fegyházzal, és így a végső minimum alkalmazása mel- 
lett is legalább 6 havi börtönnel büntetendők, — holott a német 
btk. szerint ugyanezen esetekben 3 havi fogház a végső minimum. 
p]z csakugyan így van ; de azért a fennebbi állítás még sem 
helyes. A német büntető törvénykönyv nem ismeri az érték sze- 
rinti osztályozást, hanem azt mondja, hogy a lopás de regula 
vétség, melynek büntetése 5 évig terjedhető fogház. Ezzel szem- 
ben a 243. §. felsorolja a minősített eseteket, melyek 10 évig 
terjedhető fegyházzal büntetendők. Ez a §. körülbelől megfelel 
a mi 336. §-unknak, kivéve, hogy abban oly esetek is szerepel- 
nek minősített lopás gyanánt, melyek nálunk egyszerű lopások. 
Ilyenek pl. az úton elkövetett s az éjjeli lopás. Ezeknek rendes 
büntetése 1 — 10 évig terjedhető fegyház, enyhítő körülmények 
esetében azonban a büntetés lehet fogház 3 havi minimummal. 
A büntetési tétel tehát: 3 havi minimum és 10 évi maximum. 
Ennek mi felel meg a mi büntető törvénykönyvünkben ? 1 napi 
minimum és 5 évi maximum. A mi btkvünk a minősített lopá- 
sokat két kategóriára osztja : olyanokra, melyek fegyházzal, és 
olyanokra, melyek börtönnel büntetendők. E két kategóriát a 
német egybekapcsolta és a minősített összes lopások minimuma 
3 hó, maximuma tíz évi fegyház. Nálunk, ha a két kategóriát 
összefoglaljuk, a minimum 1 nap, a maximum 5 év. A német 
bírót a 10 évi maximum arra utalja, hogy a minősített lopás 
legsúlyosabb eseteit aránylag szigorúbb büntetésekkel torolja 
meg, s a német judikaturában alig találnánk oly ítéletet, melylyel 
pl. a betörő vagy visszaeső tolvaj hat hónapnál rövidebb időre 
ítéltetnék el. A német bírónak a beszámítás helyes elvei alapján 
meg kell különböztetni azt, a mit nálunk már megkülönbözte- 
tett a törvény. Bészemről azonban sokkal helyesebbnek tartom, 
ha a kérdéses esetekben a törvény teszi meg a szükséges osz- 
tályozást, mint ha ezt a fontos feladatot a bíró tetszésére bízza. 
Az osztályozás folytán lehetővé vált az is, hogy az enyhébb ese- 

tekre aránylag enyhébb büntetés állapittassék meg. Ez meg is 
történt és pedig oly módon, hogy ennek folytán nálunk a minő- 
sített lopások egy részének végső minimuma sokkal kisebb^ mint 
a német btkönyyben. Ezen esetekben a mi biróságaink 1 napi 
fogházat szabhatnak ki, holott a német biróság itt is kötve van 
a 3 havi minimumhoz. Igaz, hogy betöréses lopásnál s még né- 
hány esetben nálunk a biró 6 hónapon alul nem szállhat le, de 
épen a kérdéses esetekben ezt a minimumot sem önmagában, 
sem más büntető törvények megfelelő intézkedéseivel szemben 
túlszigorúnak nem tarthatjuk. A civilisatio mindenütt erélyesen 
védi a maga értékeit az erőszakos megtámadások ellen, s azt az 
embert, a ki másnak lakásába erőszakosan betör, ha nem köve- 
tett is el lopást, mindenütt szigorúan büntetik laksértés miatt. 
Ha e mellett egyszersmind lop : nem a lopott dolog értékére, te- 
hát nem arra a bizonyos virágcserépre, mely itt felemlítve volt, 
hanem a betörésre helyezzük a súlypontot. Visszaesésnél pedig 
szintén nem a dolog értéke, hanem a lopásban való megrögzött- 
ség képezi a nagyobb büntethetőség alapját, s részemről nem 
képzelek birót, a ki pl. a nyolczszoros visszaesőt, habár csak egy 
virágcserepet lopott is, 6 hónapnál rövidebb időre kívánna el- 
itélni. Ezzel csak azon meggyőződésemet akartam kifejezni, 
hogy büntető könyvünk ezen esetben sem szigorúbb, mint 
más nemzetek kódexei; s ha még a mezőrendőri és kert- 
rendőri törvények is elkészülnek és életbe lépnek : ekkor az a 
néhány kivételes eset sem fog többé előfordulhatni, értem a sokat 
emlegetett alma- és rózsalopást, melyekben btkvünk büntetései, 
ama kiegészítő törvények hiánya miatt, esetleg túlszigorra ve- 
zethetnek. 



Dr. Székely Ferencz : Nem a tárgy lényegéhez akarok szólni, 
mivel több felszólaló érdemben részletesen úgy is kifejtette né- 
zeteit, de hivatalos állásomnál fogva nem hagyhatom megjegy- 
zés nélkül ama pár észrevételt, a mit dr. Fayer úr az ügyészségről 
tett. Első megjegyzése az volt, hogy a börtönök túltömöttségé- 
nek megszüntetéséhez jelentékeny factor volna az, ha a vád- 
hatóság kissé türtőztetné magát a vád emelésében. Erre első 
észrevételem az, hogy talán nem hivatása a vádhatóságnak a 

vádemelésnek mellőzését túlhajtani. De ezenfelül méltóztassék 
megengedni azt is, hogy a magyar ügyészi kar nem keresett bűnt 
soha, hímem ha talált, megvolt a kötelességérzete, hogy meg- 
torlást keressen. 

A mi a vizsgálati fogságba való helyezések nagy számát 
illeti, annak más az oka. Nem szereti az ügyészi kar, ha fel- 
sőbb helyről megrovást kap és így ha a vizsgálati fogságba 
helyezés indítványozásának eseteit a t. előadó úr sokalja, mél- 
tóztassék szavát máshoz intézni. Az ügyészség kevesebbszer 
indítványozza a vizsgálati fogságba helyezést, mint az eljárás be- 
szüntetését. Erre vonatkozólag utalok az ügyészségnek 15 évi mű- 
ködéséről szóló jelentésben közzétett statisztikai adatokra, me- 
lyekkel ki van mutatva, hogy a vizsgálati foglyok száma 1875-tő 
mostanáig 50^/ o- kai alább szállott. Hogy a vizsgálati fogság tar- 
tama még rövidebb legyen, ahhoz más is szükséges. Nemcsak az 
ügyészség hibás, hanem részben, nem mondom a biróság, ha- 
nem a lassú ügymenet. Itt tehát oly törvényhozási intézkedésre 
van szükség, mely módját adja annak, hogy gyorsan járhasson 
el a bíróság és az ügyész azok eUen, kiket kénytelenek vizsgálati 
fogságba helyezni. Hivatkozom a budapesti állapotokra, a hol 
6 hetes vizsgálati fogoly nincsen, hol 6 héttel azelőtt elkövetett 
bűncselekmények tekintetében főtárgyalást tartanak. Ennél to- 
vább menni a jelenlegi törvény mellett lehetetlen. 

A mi a kegyelmezési eljárást illeti, habár jelenlegi törvé- 
nyeink mellett az ügyészségnek nincs megadva az a jog, hogy 
a büntetésnek elengedése vagy enyhítése czéljából hivatalból 
lépéseket tehessen : mégis a megkegyelmezésre ajánlás tekinte- 
tében az ügyészség és különösen a főügyészség kötelességét 
nagyon betölti. 

A magyar jogász-egylet börtönügyi bizottságának 
1889. évi május 15-én tartott ülése. 

Napirenden van a dr, Fayer lAszLó előadása feletti vita. 



Dr. Fayer László : Dr. Illés Károly múltkori előadásomra 
tett megjegyzéseiben hivatkozott arra, hogy a magyar törvény a 
minősített lopások tekintetében, úgy a mi e lopások körét vala- 
mint büntetését illeti, határozottan enyhébb mint a német. 

Bizonyos, hagy a német törvényben a minősített lopások 
közé vannak sorozva az éjjel, a nyilvános utón, utczán, köz- 
téren, vizi utón, vasúton vagy postai épületben elkövetett némely 
lopások, melyek nálunk többnyire egyszerű lopásokat képeznek ; 
de másrészt a magyar törvény is állít fel számos esetet mint 
minősített lopást, mely viszont a németben hiányzik. 

Ilyen a 336. §. 2. pontjában foglalt eset : midőn temetőben 
a holtak emlékére rendelt vagy holt testen levő tárgyat lopnak, s 
a mely tétel azokat a kellemetlen emlékű viráglopási kérdéseket 
idézte fel. 

Ilyen a 336. §. 7. pontja: midőn szolgálatban álló személy 
azon, kinek szolgálatában áU, vagy annak házához tartozó 
személyen követi el a lopást. Ez a pont is tudvalevőleg igen sok 
esetben túl-sulyos elítélést hoz létre. 

Ilyen a 336. §. 8. pontja: midőn a tolvajjal házközösség- 
ben vagy közös háztartásban élő személy ellen követtetik el a 
lopás. Ide tartoznak többnyire a családi lopások is, melyeket a 
német törvény nem csak hogy nem minősít ín pejus, de e tör- 
vény még azon határozmányt is tartalmazza, hogy azon lopás és 
sikkasztás, melyet felmenő rokon lemenő rokonon vagy egyik 
hitvestárs a másik hityestárson követ el, teljesen büntetlen 
•marad. 

Ilyenek a magyar törvényben a 336. §. 9. és 10. ponljjai: 
midőn a lopás közhivatalnoki jellegnek felhasználásával követ- 
tetik el; vagy ha a tolvaj közhivatalnoki jelleget vagy hatósági 
megbízást szinlel. 

Végül a fegyveres lopás szorosabban van a német törvény- 
ben körülírva; az 50 frton felüli lopás pedig végtelen összegig 
lopás vétségét képezi 5 évig ierjedhetö fogház büntetéssel. 

Látható ebből hogy a lopási eseteknek minősítetté illetőleg, 
a legkisebb összegtől kezdve bűntetté tétele tekintetében a 
magyar törvény nem csak hogy nem maradt a német törvény 
megett, de jóval túltett azon ; sőt némely olyan eseteket is fel- 
vett a minősítettek közé, melyeknél még az egyszerű lopásokhoz 
képest is inkább az enyhítés mint a sulyosítás volna indokolt. 

A mi a büntetést illeti : 

A mngyar törvény a minősít-ett lopások két osztályát 
különbözteti meg. Az elsőbe tartoznak a 336. §. 1., 2., 7., 8., 9. 
és 10. pontjaiban és a 337. §-ban foglalt lopások, s a büntetés 
ezekre nézve tekintet nélkül az összegre, 5 évig terjedhető 
börtön; a másodikba tartoznak a 336. §. 3., 4., 5. és 6. pontjai- 
ban foglalt lopások, s a büntetés 5 évig terjedhető fegyház. 

Az első osztálybelieknél leküzdhetlen nehézségek nem 
mutatkoznak, mivel a rendes hat havi börtön minimumról 
lemehet a bíróság, ha feltétlenül szükségesnek látja, egy napig. 
{Sajnos, hogy nem igen megy le.) 

Az igazi nehézség a második osztályú cselekményeknél 
mutatkozik, hol a rendes minimum két évi fegyház, a rend- 
kívüli minimum pedig hat havi börtön. 

Ezzel szemben áll a német törvényben valamennyi minő- 
sített lopások rendes minimuma egy évi fegyházban, rendkívüli 
minimuma pedig három havi fogházban megállapítva. A német 
törvény büntetési tételének enyhébb volta tehát abban rejlik, 
hogy minden minősített lopásoknál lemehet a biró három havi 
fogházig, holott a magyar törvény alapján a második osztályba 
tartozó minősített lopások esetében a végső minimum hat havi 
börtön. 

Tagadhatlan, hogy a minősített lopások büntetésének 
maximuma a német törvényben kétszer olyan magas, mint a 
magyar törvényben t. i. 10 év. Azonban a maximum ott nem 

bír azon nagy jelentőséggel, mint a magyar törvényben. Mert a 
német törvény rendszere és a bírósági gyakorlat nem fejlesztette 
ki az ú. n. büntetési középmértéket, melyet a kir. Guria a 49. sz 
döntvényben megrögzített. A német bíró a büntetés kiszabásánál 
rendszerint a minimumhoz közel jár s a középmértéket csak 
rendkívüli esetekben haladja túl. 

Még sokkal inkább feltüntetik a magyar törvény szigorát 
az osztrák javaslat ide vágó határozmányai. E javaslat tudvale- 
vőleg nem egyéb, mint a német büntető-törvénykönyv szerkeze- 
tének az időközben fölmerült tapasztalatok folytán történt 
továbbfejlesztése. Glaser, az osztrák javaslat szerkesztője, elfo- 
gadta alapul a német törvényt s csak ott változtatott, hol ez 
feltétlenül szükséges volt. 

A javaslat, melyet némely módosításokkal pár hét előtt 
Schönbom gróf igazságügyminiszter ujabban a törvényhozás 
elé terjesztett, a minősített lopások körét lényegileg ugyanoly 
terjedelemben állapítja meg, mint a német törvény; csak egy 
esettel szaporítja, az 50 frton felüli lopással. E pont tekintetében 
a magyar törvénynyel azonos állásponton van. 

Azonban a lopás vétségének büntetése és a lopás bűntet- 
tének minimális büntetése tekintetében a leszállítást tovább 
viszi, mint a német törvény. 

A lopás vétségét hat hónapig terjedhető fogházzal bünteti. 
(Az eredeti magyar javaslatban is hat hónap volt ; egy évre a 
képviselőház jogügyi bizottsága emelte.) A lopás bűntettének 
rendkívüli minimuma pedig az osztrák javaslatban valamennyi 
minősített lopásnál is egy nap. Három hónap csak akkor, ha két 
minősítési körülmény esik össze. 

S az átmenet a rendes büntetési tételről a rendkívülire itt 
is, a német törvényben is igen meg van könnyítve. A Glaser-féle 
javaslat könnyebb esetekben (in leichteren Falién) rendeli alkal- 
mazni a rendkívüli büntetési tételeket ; a német törvény azon 
esetre, ha enyhítő körülmények fenforognak (sind mildernde 
Umstande vorhanden). Holott a magyar törvény szerint a 
92. §. alkalmazásához szükséges, hogy az enyhítő körülmények 
•annyirat nyomatékosak legyenek vagy nagyszámmal forog- 
janak fenn, stb. 

A belga büntető-törvénykönyvben a minősített lopás rendes 

minimoma öt év, a rendkívüli minimum pedig három hónap. 
A rendes büntetési tételből a rendkívülibe az átmenet itt is igen 
könnyű. (S*il existe des circontances atténaantes.) S a legújabb 
belga törvény szerint feltételes ítéletet is mondhat ki a bíró hat 
hónapig terjedhetöleg ; tehát minősített lopás esetében elenged- 
tethetik a büntetés, ha a vádlott bizonyos ideig ujabb bűncselek- 
ményt nem követ el. 

A hollandi büntető-törvénykönyv minimumot nem ismer. 

Mind e törvénykönyvek közt tehát a minősített lopás mini- 
muma tekintetében a magyar törvény a legszigorúbb. 

Hogy pedig a magyar bírót a minimum tekintetében 
jobban meg kellene kötni mint a külföldi bírót, ennek nincs 
semmi alapja. Ma már nem megyei bíráink vannak s a magyar 
bíró a repressio gyakorlása tekintetében nem kevésbé megbíz- 
ható, mint külföldi koU^ája. 

Dr. Balogh Jenő a visszaesés kérdését ragadta ki elő- 
adásomból. 

Azt állítottam ugyanis, hogy a visszaesés a magyar törvény- 
ben már mint ilyen igen szigorúan büntettetik, s igazságtalan a 
visszaesőket még a feltételes szabadlábra helyezés jótéteményétől 
is megfosztani s így őket a visszaesésért kétszeresen büntetni. 
Ezzel szemben dr. Balogh Jenő kimutatni igyekezett, hogy a 
szakemberek közt az egész kontinensen az az áramlat, hogy a 
visszaesések az eddiginél szigurabban büntettessenek. 

Elismerem, hogy Prancziaországban 1885-ben hozatott tör- 
vény, mely szerint a visszaesőkre nézve kimondhatja a bíróság 
az életfogytig tartó száműzést (rélégatíon) a gyarmatokba. Ezen 
törvény azonban az illetékes szakkörök részéről a legnagyobb 
ellenzéssel találkozott ; különösen a Sodété général des prisons 
egyesület fejtette ki ellene a legszívósabb opposítiót. Teljes 
joggal hozatott fel a javaslat ellen a parlamenti viták alatt az is, 
hogy nem csak a visszaesőket akarja üldözni, de a száműzéssel 
egyszersmind a communistákat. E törvény tehát kiindulási 
pontul egy szakegyesületben aligha fogadható el. S ne feledjük, 
hogy párhuzamosan meghozatott Francziaországban egy másik 
törvény is, mely megadja a belügyminiszternek a jogot, hogy a 
visszaesőket büntetésük kétharmadának kiállása után feltéte- 
lesen szabad lábra helyezhesse, s a belügyminiszter a száműzésre 

Ítélt egyénen e büntetést sem köteles végrehajtani, ha az bizo- 
nyos ideig újra delictumot el nem követ. Prancziaországban tehát 
a visszaesőkre nézve az a jogállapot, hogy az államhatalom a 
visszaesővel bánhatik a körülményekhez képest szigorúan vagy 
nagyon enyhén. 

Belgiumot illetőleg felemiitettem a múlt alkalommal, hogy 
a visszaesők büntetésük kétharmadának kiállása után feltété- 
esen szabad lábra helyeztetnek. 

Németországban a visszaesési lopás minősített lopás. A végső 
minimum három hónap. 

Igen érdekesek az osztrák javaslat illető határozmányai. 

Nálunk megtörténhetik, hogy valaki 14 éves korában elkövet 
egy lopást és kap pár napi elzárást, 15 éves korában ismét egy 
lopást és kap újra pár napi elzárást; ezután csaknem 10 évig 
correcte viselkedik; de 25 éves korában elkövet egy egyszerű 
lopást : ekkor megkapja az öt évig terjedhető fegyházbüntetést. 
Az osztrák javaslat szerint ezen lopás marad egyszerű lopás, 
mivel az utóbbi bűncselekmény hatálya csak öt évig tart, nem 
pedig mint a magyar és a német törvény szerint tiz évig. S a 
mi az osztrák javaslatban a visszaesési büntetést illeti, ez nem 
lehet magasabb, mint az előbb kapott büntetések legsulyosabbi- 
kának kétszerese. (A magyar törvény alapján néha ötvenszerese. 
L. a fennebbi példát.) 

Az olasz törvény alapján a visszaesési büntetés bizonyos 
esetekben harmadával, más esetekben legfölebb felével haladhatja 
meg a rendes büntetést. Vannak oly esetek is, midőn csak a 
magánelzárás fokoztatik. 

Világos ezekből, hogy az újabb külföldi törvények, (melyek 
leginkább tükrözik vissza az illető országban a kérdés iránt 
uralkodó hangulatot,) a vissszaesések tekintetében különös 
szigort nem fejtenek ki, s távolról sem érik el a szigor azon 
fokát, mely a minimumot illetőleg a magyar törvényben 
jelentkezik. 

Szólnom kell még dr. Balogh Jenő úr azon általános kije- 
lentéséről, hogy az én javaslataimat « túlzott humanismus» 
jellemzi. 

Vájjon valóban oly lanyha nálunk a bűnügyi igazságszolgál- 
tatás, hogy néhány minimum leszállítása, a combinált feltételes 

ítéletek behozatala és a pénzbüntetésnek közmunkában való 
leróhatása már túlzott humanísmus? Ezt a kérdést érdemes 
egyszer szemügyre venni. 

Legbiztosabb alap az igazságszolgáltatás általános súlyos- 
sági mérvének megvizsgálására a statisztika. 

Magyarorsz^ot illetőleg a statisztika azt mutatja, hogy itt 
a bűnügyi igazságszolgáltatás évről-évre jóval szigorúbbá válik és 
e tekintetben már meg is haladja az osztrák igazságszolgáltatást. 

A bécsi és a budapesti statisztikai hivatalok által kiadott 
Statisztikai Évkönyvből merítem a következő adatokat. 



Kiszabott büntetések. 








A) Magyarország. 

B) Ausztria: 

10—20 évi fegyház 

5 — 10 évi fegyház _ 


596 

490 


457 


Büntettek és vétségek ösz- 















szesen- _. 36,595 35,616 32,653 33,060 33,290 32,180 

Kitűnik ezekből, hogy a Magyarországon a repressio igen 
erős, — erősebb mint Ausztriában. Mert habár, (Horvátországot 
bele nem számítva,) a lakosság száma Magyarországon körül- 
belül 8Va millióval keveseob mint Ausztriában, a kiszabott 
büntetések absolut számai a két államban csaknem egyenlő 
magasságúak, sőt némely számok nálunk magasabbak, mint 
amott. És míg Ausztriában a kiszabott büntetések száma évről- 
évre rohamosan hanyatlóban van, Magyarországon a súlyosabb 

''<^ Azon vétségek, melyekre csak pénzbüntetés szabatott ki, nin ese- 
tiek ide számítva. 

szabadságvesztés-büntetéseknél az emelkedés irányzata az 
uralkodó. 

Ezen utóbbi jelenség képezi legbiztosabb ismérvét annak^ 
hogy az igazságszolgáltatás tartós szigorítása van folyamatban. 

S ha figyelembe veszszük azt is, hogy mi történik e téren 
^ külföldön; ha látjuk^ hogy Francziaország már oly messzire 
megy, hogy az első ízben elítélteket szabadságvesztés büntetésük 
felének kiállása után feltételesen szabadlábra helyezi ; hogy Bel- 
giumban az első ízben elítélteket feltételesen kibocsátják egy 
harmad kiállása után; hogy Hollandiában megszüntették a 
minimumokat; hogy Ausztriában a tárgyalás alatt levő javas- 
lattal ugyanezt készülnek tenni : ily előrehaladott kulturális fej- 
lemények fennállása mellett dr. Balogh Jenő úr vádját minden 
üJapot nélkülözőnek és igazságtalanok tartom. Nem az én huma- 
nismusom túlzott, de ellenfeleim inhumanismusa. 



Dr. Illés Károly : Tisztelt bizottság ! Annak daczára, hogy 
most a t. előadó úr több adatot hozott fel állításainak igazo- 
lására, én mégis úgy látom, hogy igaza van dr. Balogh Jenő 
úrnak, hogy az előadó úrból a túláradó humanismus szól. Azt 
vettem észre a mai előadásából is, hogy bizonyos szemüveget 
tett föl és azon meglát mindent, a mi enyhébb, mint a mi bün- 
tető-törvénykönyvünk, a mienkben pedig azt látta meg, a mi 
szigorúbb. A mi a mienkben enyhébb, mint a külországokéban, 
azt vagy nem látta meg, vagy nem akarta meglátni. Már pedig 
igazságos ítéletet csak úgy hozhatunk, ha együttesen teszszük 
a mérlegbe, a mi enyhe és a mi szigorú, és csak azután hozzuk 
az ítéletet. Ha ezt az eljárást követte volna a t. előadó úr, nem 
foglaltatnék a mai előadásában azon karakteristikus tétel, hogy 
a magyar Btk. túlszigorú, és különösen nem az, hogy Magyar- 
országra nézve túlszigorú, és hogy egyáltalában szigorúbb, mint 
a többiek. 

Arra vonatkozólag, hogy a mi Btkvünkben mennyivel eny- 
hébb intézkedések foglaltatnak, mint átlagosan a külföldön, csak 
néhány adatot bátorkodom felhozni. Ilyen először az, hogy a mi 
büntető kódexünk volt az első és talán még ma is egyedüli 
abban, hogy a halálbüntetést relatív büntetés gyanánt felállí- 

totta. Midőn a Btkvet Schwarze mint javaslatot bírálta, dicsé- 
rőleg ment végig minden intézkedésén. De a halálbüntetésnek 
relativ büntetés gyanánt történt felállítását megtámadta és szi- 
gorú bírálat tárgyává tette. (Közbeszólás: Nem Schwarze mondta.) 
Meglehet, hogy nem, csakhogy egy kitűnő német tudós volt. 
A humanismusnak sarkpontja a halálbüntetésen fordul meg. 
Ott kezdődik a kérdés, hogy mennyire humánus valamely Btk. 

A másik körülmény az, hogy a mi Étkünkben a kísérletnek 
rdncs minimuma. Ezt bátran ki merem mondani, minthogy a 
66« §. úgy van szövegezve, hogy annak helyes értelmezéséből az 
következik. Ott nincs kimondva, hogy a fegyházról börtönre, 
börtönről fogházra stb. le lehet menni, hanem az van megálla- 
pítva, hogy a mennyiben a törvényes büntetés súlyos volna az 
illető cselekményre, le lehet szállni egy másik büntetési nem 
minimumáig. Tehát 10 — 15 évi fegyháznál is le lehet menni 
24 órai fogházra. Ellenben a legújabb osztrák javaslatban is, 
mely a minimumokat kiküszöbölni készül, az van mondva, hogy 
kísérlet esetében a bevégzett cselekvényekre kiszabott minimum 
^/é részéig le lehet menni, — a mi azt jelenti, hogy a mennyiben 
valamely bűntettre vagy vétségre minimumot állapít meg a 
törvény : ebben az esetben a kísérlet büntetésének is van mini- 
muma, melyet a bíró át nem hághat. A többi külföldi törvények- 
ben is minimumok léteznek mindenütt ennél a pontnál. 

A harmadik körülmény, melyet kiemelni óhajtok, az, hogy 
a mi Btkünk szerint magasabb minimum, mint hat havi börtön, 
nem létezik; ellenben pl. akár a német, akár az osztrák Btk., 
akár az osztrák javaslat szerint sok esetben találunk egy évi mi- 
nimumokat, melyen alul a bíró egyáltalában le nem szállhat. Ez^ 
áll mindazon esetekben, melyeknek büntetése fegyház, s a me- 
lyeknél az enyhítő körülményekre alapított enyhébb büntetés 
hiányzik. Ilyen rendkívüli büntetés pedig a német Btkben csak 
mintegy 14 van, és így á fegyházzal büntetendő többi esetek- 
ben legkevesebb egy év, néhol azonban öt év az áthághatatlan 
minimum. 

Szembetűnő ez a különbség a mi törvényünk és a külföldi 
törvények között, pl. a szándékos emberölés esetében. A mi 
Btk.-ünk szerint ennél tulajdonképen nincs is minimum. Mert az 
erős felindulásban és rögtönösen elkövetett szándékos emberölés 

büntetése börtön, és erről a 92. §. alkalmazása mellett le lehet 
menni 24 órai fogházra. Tessék mutatni külföldi törvényt, mely 
szerint a szándékos emberölést egy napi fogházzal lehet bün- 
tetni. Nálunk sem teszik ugyan, de a lehetőség fenforog. A ha- 
lált okozó testi sértésnél is magasabb minimumokat találunk 
más törvényekben, mint a mienkben. így pl. a zürichi Btk. 
szerint, mely pedig a legenyhébbek közé tartozik, egy év a végső 
minimum, míg más Btk. -ékben hat hó és egy év között variál 
AZ. Erinél kisebb minimumot sehol sem találtam, csak a magyar 
Btk.-ben, mely halált okozó testi sértésnél is lehetővé teszi a 
legkisebb büntetés alkalmazását. 

A mi különösen a minősített lopást illeti, erre bátorkodom 
egy észrevételt tenni. A minősített lopás köre tekintetében nem 
látok oly különbséget a sokat emlegetett német Btk. s a mi tör- 
vényünk között, mely az utóbbinak hátrányára válnék. Igaz, 
hogy nálunk több eset minősített lopást képez, melyek a német 
Btk.-ben a lopás vétségéhez tartoznak, — de viszont a német 
Btk.-ben is vannak oly minősített lopások, melyek nálunk csak 
egyszerű lopás gyanánt büntetendők. Ezek az esetek egymást 
körülbelül ellensúlyozzák, s a különbség csak az, hogy míg a 
német Btk. szerint büntettet képező lopások három havi fogház- 
nál kisebb büntetéssel nem büntethetők : addig nálunk azok az 
esetek, melyek a német Btk.-ben a vétségek közé tartoznak, a 
92. §. alapján 24 órára leszállítható fogházzal is büntethetők. 
Tehát ez esetben a mi Btkünk enyhébb. A mi pedig a betöréses 
lopást illeti, erre nézve már múltkor bátorkodtam fölvetni a kér- 
dést : tud-e valaki a német bíróságok praxisából oly esetet, hogy 
a betöréses lopás hat hónapon alul lett volna büntetve? Ezt 
annál inkább kétségbe lehet vonni, ha feltételezzük, hogy a német 
bíróságok feladatuk színvonalán állanak, s figyelembe veszik a 
minősített lopás büntetésének 10 évi maximumát, mely őket arra 
utalja, hogy a legsúlyosabb esetekre átlagosan is súlyosabb bün- 
tetéseket szabjanak ki, mint a minőket oly bíróság köteles ki- 
szabni, mely csak öt évi maximummal áll szemben. 

A visszaesés tekintetében sincsen mindenben igaza az elő- 
adó úrnak. Azt mondja, hogy a németeknél a rendkívüli mini- 
mum három hónap, holott ez a visszaesőkre nézve nem áll. 
A német btkv. különbséget tesz a visszaesésben elkövetett egyszerű 

és minősített lopás büntetése közt, — s míg az előbbinek végső- 
minimuma csakugyan három havi fogház : addig a minősített 
esetekben, tehát pl. az utczán vagy éjjel elkövetett lopásnál is 
egy év a végső határ, melyen alul a visszaesőt büntetni nem 
lehet. 

Méltóztassék ezt tekintetbe venni és azt hiszem, nem fogja 
az előadó úr állítani, hogy a német Btk. e tekintetben enyhébb, 
mint a miénk. 

Csakhogy mindig azok az esetek lebegnek szemei előtt, 
melyekben nálunk a bíróságok egyszer-másszor megállapították 
a minősített lopást, holott a törvény alapján ezt nem is tehet- 
ték volna meg. Ámde az efféle bírói aberratiókkal nem lehet 
és nem szabad a kódex ellen fellépni, — mert ha az volna 
a törvény jóságának mértéke, hogy miként alkalmazzák azt 
itt ott a biróságok: akkor a Btk.-nek úgyszólván minden §-át 
rossznak kellen e tartanunk, melyet a bíróságoknak gyakran kell 
alkalmazníok. Magam is jelen voltam egy vidéki törvényszék 
tárgyalásán, hol a következő eset fordult elő. Egy vándorló 
legény bement egy konyhába, de ott senkit sem látván, s hamar- 
jában elvinni valót sem találván : észrevette, hogy a szoba ajtaja 
nyitva van s onnan lehetne valamit lopni. Be akart tehát menni 
a szobába, de félvén, hogy az ablakon át megláthatnák, négy- 
kézláb mászott be s ép így mászott ismét ki, csekély élelmi 
szert hozván magával. Megcsípték és bemászással elkövetett 
lopás miatt elítélték, úgy okoskodván, hogy az is nbemászási, 
ha valaki a konyhából a szobába •mászik*. Efféle esetek elő- 
fordulhatnak, de midőn a törvényt megítéljük, arra az állás- 
pontira kell helyezkednünk, hogy a bíró helyesen mag}*arázza 
azt. Ha jól fogta fel a törvényt és helyesen alkalmazta, s akkor 
kénytelen oly intézkedést tenni, mely sérti a jogérzetet : ez eset- 
ben igen is kimondhatjuk a kérdéses törvényről, hogy túlszigorú; 
de a míg csak oly példákat lehet felhozni, melyekhez szó fér : 
ezekből a példákból kiindtdni nem lehet. Ámde az előadó úr 
éppen ezt teszi, midőn az általa sajnált egyes esetekre alapítja 
a törvényt rosszaié ítéletét. A főszempont, melyből a büntetö^ 
törvényt megítélni kell, a társadalom magasabb érdeke, — a 
hogy minő büntetést kíván a társadalom : ezt főleg abból ítél- 
hetjük meg, hogy minő hatást tesz egy-egy büntetendő cselek- 

meny arra a körre, a melyben elkövettetett. Méltóztassék meg- 
figyelni, hogyha vidéken, egy faluban történik betöréses lopás, 
mily nagy eset az, s egy ember megölése, habár felindulásban 
történt is, mennyire felháborítja a közérzületet. Az előadó úr 
szerint, ha meg nem dicsérjük is a tettest, de legalább úgy kellene 
elítélni, hogy soha se állja ki a büntetést. Haza kellene bocsá- 
tani és figyelmeztetni, hogy bizonyos ideig jól viselje magát. 

Azt hiszem, hogy a közérdeket tekintve, a mi bíróságaink 
nem éppen szigorúan, inkább enyhén ítélnek és a 92. §t in- 
kább gyakran alkalmazzák, mint ritkán. Ez általános tapasz- 
talat bírói körökben, — s ebből egy konsequentiát is vonok 
az előadó úr által felhozott statisztikai adatokra nézve. Ausz- 
triában a rendkívüli szigorú Btk. uralma alatt 1853 óta szigorú 
praxis fejlődött ki, melynek tanúi voltunk mi is. De ez a 
Btk. időközben elavult. Ha már most ezzel szemben a praxis 
lassankint enyhébb és enyhébb lesz, az természetes követkéz- 
kezménye a jogélet fejlődésének. Nálunk ellenkezőleg van. 

Büntető bíráskodásunkban patriarchális önkény létezett. 

S oly enyhe praxis fejlődött ki, hogy azzal szemben a 
bíróság akkor, midőn a kódex életbe lépett, nem volt képes 
mindjárt elfoglalni azt a helyet, melyet a kódex szerint elfog- 
lalnia kellett volna. Ebből az következett, hogy a Btk. mindjárt 
kezdetben nem jutott érvényre, hanem átmenet gyanánt a múlt- 
ból aránylag enyhe judikatura keletkezett, s ez csak lassankint 
fokozódott a kívánatos szigorig. De ezt nem hátrányára, hanem 
csak előnyére tudhatjuk be judikaturánknak, mert hiszen éppen 
ez által kezdik bíróságaink elfoglalni azt az állást, melyet a tár- 
sadalom közérdeke tőlük követel. 

Az előadó úr szerint azonban nemcsak a kiszabott bünte- 
tések szigorúsága önmagában, hanem az is hibáztatandó, hogy 
azok a végrehajtás alatt nem részesülnek a törvény által előirt 
enyhítésben. A fegyenczek egy részének ugyanis büntetésük 
bizonyos hányadának kiállása után a közvetítő-intézetbe kellene 
jutni, de ez a szükséges intézetek hiánya miatt jelenleg még nem 
történhetik meg. E szerint sokan azok közül, a kik már jogot 
nyertek a törvény eme kedvezményére, kénjrtelenek tovább is a 
fegyintézetekben vesztegelni, mi által büntetésök a végrehajtás- 
ban szigorúbbá váUk, mint a hogy ezt a törvény s a biró akarta^ 

Ezen a bajon az előadó úr akként óhajtana segíteni, hogy kimon- 
datnék a törvényben, miszerint azok, a kiknek nincs helyük a 
közvetítő-intézetben, feltételesen szabadon bocsátandók volnának. 
Ámde ez nem volna igazságos eljárás, mert ez esetben éppen azok 
részesülnének legnagyobb kedvezményben, a kik arra kevésbbé 
érdemesek, mint ugyanazon sorsban lévő, de jobb magaviseletű 
társaik. A fegyintézet igazgatósága ugyanis a legjobb és leg- 
megbízhatóbb fegyenczeket szokta a közvetítő-intézetbe leendő 
felvételre ajánlani, a többieket pedig, kik különben szintén 
áthelyezhetők volnának, a fegyházban részesíti kisebb-nagyobb 
kedvezményben. Ha már most az történnék, hogy az illetők 
szabadon bocsáttatnának ugyanakkor, mikor érdemesebb tár- 
saik még csak a közvetítő-intézetbe jutnak : ez nyilván az osztó 
igazság megsértése volna. 

A mostani állapotban több az igazság. Mert habár jelenleg 
nem mehet mindenki a közvetítő-intézetbe, ki a törvény értel- 
mében oda mehetne, — de minthogy az igazgatóság, ha fel- 
adata magaslatán áll, közülök kétségkivül a legérdemesebbeket 
választja ki és hozza javaslatba, a többieket pedig a körül- 
ményekhez mért kedvezményben részesítheti : ennélfogva itt az 
érdemesebbek aránylagos megjutalmazása s a törvény által 
nyújtott kedvezmény igazságos felosztása sokkal inkább meg- 
közelíthető, mint az előadó úr által javasolt megoldás alapján. 

Egyébként az előadó úr ez esetben is kikereste a dolognak 
azt a részét, mely az elitéltre nézve szerinte túlszigorú, de elhall- 
gatta azt, a mi a végrehajtásban reájuk nézve kedvezőbb es 
enyhébb, mint a hogy ezt a törvény megengedi. A fegyház és 
börtön szigora ugyanis első sorban abban áll, hogy az elitélt 
büntetésének kezdetét magánzárkában kénytelen tölteni. Ámde 
megtörté nhetik-e ez minden fegyenczre nézve? Tudjuk, hog.y 
nem, sőt azt is tudjuk, hogy a fegyenczek és rabok egy része a 
törvényszéki fogházakban állják ki büntetésük nagy részét, tehát 
csaknem teljesen megmenekülnek a büntetésükkel járó szigor 
alól. Ám az előadó úr nem vette észre eme kedvezményeket s 
nem hozott javaslatba intézkedést az iránt, hogy a törvény meg 
nem tartása ebben az irányban orvosoltassék, — pedig talán 
nagyobb szükség volna arra, hogy a magánelzárás lehetőleg 
minden fegyenczen végrehajtassék, mint arra, hogy a fegyenczek 

egy része a feltételes szabadonbocsátásra törvényileg megálla- 
pított határidő előtt kibocsáttassék. 

Ha az előadó úrnak az az óhajtása nem teljesedik is be : 
ez valóban kevéssé bizonyltja azt, hogy büntetési rendszerünk a 
végrehajtásban is túlszigorú. Véleményem szerint ebben az állí- 
tásban ép oly kevéssé van igaza az előadó úrnak, mint abban, 
hogy büntető-törvénykönyvünk büntetései már magukban véve 
is túlszígorúak. Részemről tehát azt hiszem, hogy e tekintetben 
nem szükséges revideálni s nagyon is idő előtti volna alapelvei- 
ben megtámadni a kódexet, hanem inkább arra kell törekedni, 
hogy a bíróságok helyesen alkalmazzák a törvényt s hogy a 
végrehajtás is megfelelő legyen. 



Dr, Balogh Jenő: Sokszorta érzem, tisztelt bizottság, hely- 
zetem nehézségét, midőn minden előkészület nélkül és az idő 
előhaladta daczára kénytelen vagyok néhány szót kérni, mert 
dr. Fayer tanár úr fejtegetéseiből azt látom, hogy múltkori 
igénytelen felszólalásomat, — bizonyára az én gyarlóságom 
folytán — a lehető legalaposabban méltóztatott félreérteni. 

A tanár úr azt mondja, hogy az ő előadásának csak egyik 
kérdésével foglalkoztam, t. i. a visszaesés kérdését ragadtam ki 
felszólalásából, és hogy erre nézve állást foglaltam a magyar 
Btk. intézkedései mellett. Nagyon sajnálom, hogy a gyorsírói 
följegyzéseket nem produkálhatom. Kitűnnék azokból, hogy én 
az értekező úr tanulságos előadásából több részlettel foglal- 
koztam, és mivel benne a visszaesésről is szó volt, mellékesen 
érintettem ezt is a többi mellett. Ö tehát azokat, miket más kér- 
dések tekintetében felhozni bátorkodtam, — bizonyosan azért, 
mert súlyuk nem volt, — ignorálni méltóztatott. 

A másik, miért felszólalni kénytelen vagyok, az, hogy a 
visszaesés kérdésében nem oda concludáltam, a mit most a t. 
tanár úr nekem imputálni szíves. En azt mondtam, hogy bün- 
tető-törvényünknek a visszaesésre vonatkozó intézkedéseivel nem 
értek mindenben egyet. És annak igazolására, hogy nem csak 
most állítom, hogy e részben törvényünk revisiójának látom 
szükségét, legyen szabad a « Magyar Igazságügy » -re hivatkoznom, 
melynek 1886. évi folyamában «a visszaesésről • egy hosszabb, 

igénytelen dolgozatom jelent meg, melyről az előadó úrnak — 
bizonyosan az értekezés igénytelensége folytán — semmi tudo- 
mása nincsen, és melyben részletesen, kritikailag nyilatkozván 
kódexünknek a visszaesésre vonatkozó intézkedéseiről^ igen sok- 
ban ellenkező álláspontot foglaltam el törvényünkkel szemben. 
Absolute nem akartam a franczia «loi des recidivistes t-nek 
mintaszerűségét sem vitatni, sőt nem is gondoltam reá, midőn 
az előadó úrnak a Btk. 49. §-ára vonatkozó megjegyzéseit nem 
találtam helyén levőknek. Előbb emiitett szerény dolgozatomban 
már három év előtt kijelentettem, hogy a aloi de recidivistes »-et 
szerencsétlen kísérletnek tartom. A múlt ülés alkalmával pedig 
azt emeltem ki, hogy a büntetőjog tudományának és a büntető 
politikának újabb irányzata, mely — ha szabad így szólnom — 
a jövő zenéjének tekinthető, különböztet szokásszerd gonosz- 
tevők, illetőleg visszaesők és alkalmi bűntettesek között. És 
ebbep látom én az újabb haladásnak leglényegesebb vívmányát, 
hogy eljutottunk, annak felismerésére, hogy erélyes repressá- 
liákra nem azokkal a bűnösökkel szemben van szükségünk, a 
kik egyszer éhségből kenyeret lopnak, vagy egy verekedés alkal- 
mával leszúrják vetélytársukat, hanem a bűnösök azon nagy 
osztályával szemben, mely a bűncselekmények elkövetését 
állandó keresetforrásul űzi, az úgynevezett professionátus 
gonosztevőkkel szemben, kik valóságos társadalmi veszélyt ké- 
peznek. Hivatkoztam arra már a múltkor, és hogy Fayer úr 
újabb felszólalásával szemben magamat igazolhassam, ismétlem 
ezúttal is, hogy Wahlberg, Kraepelin, Dochow, Lilienthal, az 
új olasz iskola, Krohney lUing, Valentiniy Öttingen, HatLSson- 
ville, Liszt és így tovább a szakféríiaknak egész nagy csoportja 
az, mely ma a rövid tartamú szabadságvesztéseknek (rontó 
hatásuknál fogva) mellőzését, más büntetési eszközökkel (surro- 
gati penali) pótlását, és a szokásszerű bűntetteseknek szigorú 
megbüntetését kívánja. És ez új iránynyal Fayer úr, a ki tör- 
vényünknek a visszaesésre vonatkozó intézkedéseit igazságtala- 
noknak és túlszigorúaknak tartja, határozottan ellentétben áll. 
Csak ez az, a mit a múlt ülésen ide vonatkozólag fölemlítettem, 
és a mi nem az egyedüli, sőt nem is a főkérdés, a melylyel 
foglalkoztam. 

A dolog lényege az, hogy dr. Fayer úr a mi Btkünk ellen 

a minimum kérdésében intézett erős támadást, és azt kivánta,. 
hogy szállíttassék le kódexünkben a fegyházbüntetés általá- 
nos minimuma, söt egyes konkrét büntetési tételek minimumai 
is a törvény különös részében. A múlt ül.ésen dr. Fayer úrnak 
főleg ezen kivánatával kísérlettem meg szembeszállni és azt vár- 
tam, hogy a múltkor hozzá intézett azon felszólításommal szem- 
ben : vájjon azon állítását, hogy törvényünk túlszigorú, a kül- 
földi törvényekkel való összehasonlítás útján beigazolhatni véü-e, 
ma ö konkrét kimutatással áll elö. E várakozásom azonban 
eredménytelen maradt, mert dr. Faye^' úr mai felszólalásában 
a hazai és külföldi törvényeknek csak egy bűntettre : a lopásra 
vonatkozó büntetési tételeit hasonlította össze. Egy bűncselek- 
ményre vonatkozó adatok alapján pedig annyival kevésbbé lehet 
kódexünknek egész büntetési rendszerét túlszigorúnak dekre- 
tálni, mert — habár nekem sem volt érkezésem a külföldi tör- 
vényekkel behatóbb összehasonlításokat tenni — úgy emlé- 
kezem, hogy nem ismerek egyetlen egy törvényt sem, melynek 
alacsonyabb cUtalános minimumai volnának, mint a milyeneket 
a magyar biró a 92. §. alkalmazásával megállapíthat. Hogy a 
konkrét minimumok milyenek, ennek kimutatására, — mivel 
arra speciális tanulmányok szükségesek, — most nem vállal- 
kozhatom. Egyetlen egy törvény van, mely nem ismeri a bünte- 
tési minimumokat: ez az 1881-iki németalföldi büntető-törvény, 
mely azonban eddig csak érdekes kísérletnek tekinthető. Egyéb- 
ként is annyi merész reform van benne, hogyha azt utánozni 
akarnók, nemcsak büntető-törvényünket kellene a leggyökere- 
sebben megváltoztatni, hanem az egész modem törvényhozással 
szemben kellene állást foglalnunk. Eltekintve tehát a német- 
alföldi kódextől, arra nézve, hogy a többi büntető-törvényekben 
nincsenek alacsonyabb általános minimumok, mint a mienkben^ 
Francziaorazágra nem is hivatkozom. Mert a «C!ode Pénal»-ban 
(19. ez.) az időhöz kötött kényszermunka-büntetés (travaux for- 
cés a temps) minimuma öt év és terjedhet 20 évig. Ott a adeten- 
tion»-nak (20. ez.) szintén öt év a minimuma, mely büntetés, 
nemnek megfelel nálunk a börtön. Az <(emprisonnement»-nak,^ 
(40. ez.) minimuma hat nap, Belgiumban nyolcz nap, nem egy 
nap, mint nálunk. Nem hivatkozom az új olasz kódexre sem 
mely szigorú intézkedéseket tartalmaz és 24 évig terjedhető 

szabadságvesztés-büntetést is (reclasíone) ismer. HaDem bátor 
vagyok fölemlíteni a német birodalmi Btkvet és az osztrák 
javaslaiot. Igaz, hogy a németben (14. §.) egy év a fegyházbün- 
tetés általános minimuma, de nálunk a 92. §. alkalmazása 
mellett bármely fegyházzal büntetett cselekménynél lemehet a 
biró hat havi börtönig. Az osztrák javaslatban a fegyházbüntetés 
legkisebb mértéke szintén egy év. E helyett nálunk a biró hat 
havi börtönt alkalmazhat. — A fogház általános minimuma a 
német kódexben és az osztrák javaslatban egy nap ; tehát nem 
alacsonyabb, mint a mi törvényünkben. Ezekből az következik, 
hogy a franczia és a belga törvényekben, melyekre dr. Fayer úr 
annyiszor hivatkozott, magasabb átalános minimumok vannak, 
mint nálunk ; pedig Belgiumban a szigorúbb hatályú magán- 
rendszer szerint hajtatik végre a büntetés, — de következik az 
is, hogy az osztrák javaslatban és a német bir. Btkvben sincsen 
magasabb minimum, ha tön-ényünk 92. §át is figyelembe vesz- 
szük. Mivel bizonyítja mégis dr. Fayer úr, hogy a mi törvényünk 
túlszigorú? Azzal, hogy egyes kiszakított deliktumokra, pl. a 
lopásra nálunk szigorúbb volna a büntetés. Nem volt érkezésem 
arra, hogy egyes büntettek büntetési tételeit több törvény szembe- 
állításával tanulmány tárgyává tegyem. De ha a lopás bünte- 
tése bizonyos esetekben — mint én is koncedálom, — túlszigorú 
is, ebből csak az következik, hogy a törvény e hiányát a lopás 
büntetésére vonatkozó egy szakasz módosításával kell orvosolni, 
de nem az általános minimumok leszállításával, a mire — 
tekintve a külföldi törvények intézkedéseit — nincs szükség. 
A tisztelt előadó úrnak azon állítására nézve, hogy a mi judika- 
turánk túlszigorú, reám meglepő benyomást tettek az általa 
iijabban felhozolt statisztikai adatok. Összehasonlította dr, Fayei' 
úr a magyar és az osztrák judikaturát nem a kis büntetésekre, 
nem a rövid tartamú büntetésekre nézve, nem a melyek a mini- 
mumot érintik, de az életfogytig vagy 15 évig terjedő bünte- 
tések tekintetében. Mi kép következik az, hogy törvényünkben 
leszállítandók az általános minimumok, abból, hogy nálunk 
több életfogytig tartó fegyházbüntetést és oly büntetést szabnak 
ki, mely 10 — 15 évig terjed, mint Ausztriában: azt nem vagyok 
képes belátni. 

A múlt ülésben igénytelen felszólalásom folytán a budapesti 

törvényszék büntető osztályának igen tisztelt kitünö vezetője hi- 
vatkozott arra, hogy : előjönnek a praxisban oly esetek, midőn a 
bírónak a büntetés kiszabásánál vérzik a szive, de a minimum 
megállapításánál meg van kötve a keze. Azt a példát, melyet 
ennek bizonyítására az igen tisztelt elnök úr felhozott, — szabad 
legyen így szólnom, — kevéssé meggyőzőnek tartom. Kilencz- 
szeres visszaeső tolvaj, a kire két évi fegyházat kellett szabni ! 
Ha egyes tagtársak az összes jelenlevők judiciumáboz fordul- 
nának, hogy túlszigorának tart ják-e ez esetben a két évi fegy- 
házat, akkor — biztosra veszem — az a nézet volna többség- 
ben, melynek énvagyok legigénytelenebb harczosa. De másodszor 
a btk. 92. §-sa a lehető legjobban gyógyító balzsamot szolgáltat- 
hatna a biró vérző szivére. 

Ma azzal az állítással lepett meg Fayer tanár úr, hogy a 92. §. 
nehézkesen, bombastikusan szövegezett és nehézkesen alkalmaz- 
ható. Ha ez áll, akkor én végtelen kevés judiciummal, végtelen 
kevés megértésével a törvény szövegének rendelkezem; mert 
nekem úgy tetszik, hogy a 92. §. szövegezése igen elastikus, oly 
ruganyos, hogy inkább az a veszély forog fenn, hogy a bíróságok 
az e szakaszban engedélyezett joggal túlságosan sokszor élnek és 
ez által veszedelmet hoznak a jogrendre. Azt mondja az előadó 
úr, hogy a 92. §-t alig lehet alkalmazni, csak rendkívüli enyhítő 
körülmények fennforgása esetén. A belga, az osztrák, a német 
btk vekben nincsen a « rendkívüli » szó az enyhítő körülmények 
előtt. En ezzel szemben valóban nem képzelek körülírást, meg- 
határozást, a melynek szövege kiterjeszthetőbben lenne formu- 
lázható. Oda redukálódik tehát a minimumok leszállítása iránt 
előterjesztett kívánalom, hogy a bíróságok egyes concrét esetek- 
ben tévedéseket követnek el, hogy a törvénymagyarázat helyes 
elveit nem alkalmazzák a 92. §-nál, és mellőzik e szakaszt ott 
is, hol azt alkalmazni lehetne, a miből a gyakorlati életben ví- 
szásságok keletkeznek. Hivatkozhatom arra, hogy utána kérde- 
zősködvén a budapesti ítélő táblán és a kir. Gurián, azt hallottam, 
hogy a 92. §-t visszaesés esetében is mindkét bíróság állandóan és 
következetesen alkalmazza. Ha így magyarázzuk a szakaszt — és 
azt másként magyarázni nem is lehet, — akkor Székács alelnök úr 
példája és mindazok a panaszok, a melyek egyes bírói ítéletek 
miatt a törvény szigora ellen felhozattak, meglehetősen sokat vesz- 

tenek értékükből. Egyes bíróságoknak tévedéseiből pedig, a mely- 
lyel a törvénymagyarázat elveinek félreértésével és ellentétben 
■a felső biróságok állandó gyakorlatával, a Btk. 92. §-át nem al- 
kalmazták — a törvény átalános revisiójának szükségére követ- 
keztetést vonni nem lehet. 

Még esak annak a megjegyzésével tartozom, hogy dr. Fayer 
úrral szemben nem személyes motivumokból használtam a «tnl- 
humanismusw kifejezést. Nyugodt lélekkel mondhatom, hogy 
magam is liberális vagyok, birok melegen érző szívvel és a «tál- 
humanismus» kifejezésnek semmiféle gúnyos mellékértelmet 
•éppen úgy nem kívántam tulajdonítani, mint a dr. Fayer úr által, 
ma velem szemben használt nnhumanusf^ kitételt sem tartom 
reám nézve sértőnek, mert ezeket a kérdéseket nem a humanitás, 
hanem a hdyes huni elő igazságszolgáltatás kérdéseinek tekintem. 
Arról van szó, hogy a külföldi büntetőtörvények enyhébbek-e, 
mint a mienk, hogy van-e tágabb tere a magyar bíróságnak, 
mint bármely külföldi birónak, kivéve a németalföldit? heg}- a 
relative határozott büntetési tételek jobban megkötik-e a magv^ar 
biró kezét, mint a külföldiét ? És erre nézve azt merem állítani, 
hogy a tisztelt tanár úr, törvényünk büntetési rendszerének épen 
azon részét támadta meg, a mely — mint a külföldi szakközön- 
ség is egyhangúlag elismerte — határozott haladás. A 92. §. a 
mi kódexünknek a vívmánya. Ezzel a magyar büntető kódex vitte 
előbbre egész Európa büntető törvényhozásának továbbfejlődését. 
A 92. §. mellett a minimum kérdése — úgy szólván — elesik. 

Dr. Fayer úr úgy cselekedett, mint egy olyan hadvezér, 
A ki az ellenség várát a legerősebb védbástyánál támadja meg. 

A 92. §. a magyar büntető- törvény vkönynek egyik legerősebb 
védbástyája, a melyről mindenféle támadásnak hosszú ideig, — 
míg a helyett a tudomány és kodifíkáció haladása jobb intézke- 
<ié8t nem talál, — vissza kell veretnie. És épen ezért nem csodál- 
kozom azon, hogy a t. tanár úr támadása — daczára alapos ta- 
nulmányainak — nem lehetett sikeres. 

adását; illetve megjegyzéseiket. Részéről nem szokott az elő- 
adásokra megjegyzéseket tenni, de ezúttal még sem mellőzheti 
annak a kir. Guria büntető osztályánál hosszú időn át szerzett 
tapasztalás alapján való konstatálását, hogy attól, mitől dr. Fayer 
úr annyira fél, t. i. hogy a magyar biró túlszigorú, legkevésbbé- 
van ok tartani. Készéről ellenkezőleg úgy tapasztalta, hogy a 
magyar biró a büntetés megállapításánál inkább lefelé, nem föl- 
felé megy, még a « generális recidivá»-t sem szokta súlyosító 
körülménynek tekinteni, de a hol többszörös speciális visszaesést 
talál, például a nyolczszoros lopásoknál, ott alkalmazza a meg- 
felelő szigort. Még ha a törvény bizonyos esetben szigorú volna 
is, szóló a judicaturában a szigort nem találta. A bíróság, 
a mennyire lehet, enyhít. (Helyeslés.) 

